Územný plán mesta Brezová pod Bradlom

ZÁVEREČNÉ STANOVISKO
č. OU-NM-OSZP-2014/002416

vydané Okresným úradom Nové Mesto nad Váhom, odborom starostlivosti o životné prostredie podľa § 14 ods. 1 zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov

I. Základné údaje o obstarávateľovi

1. Názov
  
    Mesto Brezová pod Bradlom

2. Identifikačné číslo

    00309443

3. Adresa sídla

   Mestský úrad, Námestie M. R. Štefánika 1, 906 13  Brezová pod Bradlom
 
4. Meno, priezvisko, adresa, telefónne číslo a iné kontaktné údaje oprávneného zástupcu obstarávateľa

   Mgr. Eva Ušiaková, primátorka mesta Brezová pod Bradlom
   Mestský úrad, Námestie M. R. Štefánika 1, 906 13  Brezová pod Bradlom
   e-mail: mesto@brezova.sk, primatorka@brezova.sk
   tel. č. 034 / 6942212, 034 / 6242151
   fax:    034 / 6942238

II. Základné údaje o strategickom dokumente

1. Názov

   Územný plán mesta (ÚPN-M) Brezová pod Bradlom

2. Charakter

Územný plán mesta (ÚPN-M) Brezová pod Bradlom (ďalej len „ÚPM“) je strategický dokument, pripravovaný pre oblasť územného plánovania, ktorý má pravdepodobne významný vplyv na životné prostredie a na územie sústavy chránených území, s miestnym dosahom. Strategický dokument je predmetom posudzovania vplyvov podľa § 4 ods. 1 zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov  v znení neskorších predpisov.

3. Hlavné ciele

Cieľom ÚPM je vytvorenie územnoplánovacieho dokumentu, ktorý komplexne rieši priestorové usporiadanie a funkčné využívanie územia, určuje jeho zásady, navrhuje vecnú a časovú koordináciu činností ovplyvňujúcich životné prostredie, ekologickú stabilitu, kultúrno-historické hodnoty územia, územný rozvoj a tvorbu krajiny v súlade s princípmi trvalo udržateľného rozvoja, vytvára predpoklady pre trvalý súlad všetkých činností v území s osobitným zreteľom na starostlivosť o životné prostredie, dosiahnutie ekologickej rovnováhy a zabezpečenie trvalo udržateľného rozvoja, na šetrné využívanie prírodných zdrojov a na zachovanie prírodných, civilizačných a kultúrnych hodnôt.
Hlavným cieľom posudzovaného strategického dokumentu je vytvorenie územnoplánovacieho nástroja pre usmerňovanie a koordinovanie územného rozvoja mesta, ako aj stanovenie reálnych možností optimálneho využitia územia pre vyvážený trvalo udržateľný hospodársky a sociálny rozvoj mesta  s vymedzením a usporiadaním plôch pre bývanie, občiansku vybavenosť, rekreáciu, výrobu, dopravnú a technickú vybavenosť, spracovanie a sformulovanie zásad ďalšieho rozvoja sídla v nadväznosti na vyšší stupeň územnoplánovacej dokumentácie a v zohľadnení požiadaviek a potrieb obyvateľov mesta ako aj obyvateľov kopaničiarskeho osídlenia. 
Preto je nutné stanoviť funkčno-priestorové, urbanistické a architektonické zásady       a regulatívy a vytvoriť základný rozvojový dokument pre mesto a ostatné zainteresované osoby a subjekty, ktoré usmerňujú budúcu investičnú výstavbu na riešenom území s tým,   že bude dostatočným a záväzným dokumentom pre územné konania jednotlivých zámerov v území v súlade s trvalo udržateľným rozvojom. 
Územnoplánovacia dokumentácia, vypracovaná za týmto účelom, bude plniť funkciu regulovania funkčného využitia a intenzity využitia územia a vychádza hlavne z nasledovných cieľov:
-	Vytvoriť podmienky pre rozšírenie súčasných funkcií na optimálnu mieru podľa požiadaviek obstarávateľa.
-	Doplniť riešené územie o nové aktivity, kompatibilné s ostatnými funkčnými systémami v území.
-	Zosúladiť komplexný rozvoj územia s riešeniami konkrétnych investične podnikateľských aktivít, priemet námetov na rozvoj územia, zosúladiť individuálne a verejné záujmy tak, aby nebola narušená rovnováha územia a stanoviť dominantné priority.
-	Sledovať zvýšenie kvality životného prostredia a eliminovať nepriaznivé vplyvy vhodnou priestorovou organizáciou územia a vhodným využívaním funkčných plôch.
-	Formovať prostredie v kontexte historických, kultúrnych, spoločenských tradícií, formovať obraz územia v tradičnej mierke jestvujúcich štruktúr s dôrazom                   na jedinečnosť územia.
-	Zlepšiť dopravné podmienky so zameraním riešiť obchvat cesty II/ 499 a vo výhľade aj cesty II/501.
-	Doplniť chýbajúcu technickú infraštruktúru a skvalitniť jestvujúcu infraštruktúru.

Medzi hlavné ciele je potrebné zahrnúť:
•	Odstránenie, alebo aspoň eliminovanie environmentálnych rizík vrátane zdravotných rizík.

V strategickom dokumente je dôraz kladený hlavne na ochranu životného prostredia, tvorbu krajiny a ochranu prírody a na ochranu pamiatkového záujmu a v rámci regionálnych vzťahov pomáha využiť optimálny potenciál riešeného územia. Inými slovami cieľom návrhu územného plánu mesta Brezová pod Bradlom je dosiahnuť vyváženú štruktúru zabezpečujúcu harmonický rozvoj mesta a jej obyvateľov, s podporou kvality života rozvojom duchovného a spoločenského života, v záujme všeobecnej prosperity, ochrany a skvalitnenia životného prostredia a hlavne s dbaním na ochranu zdravia obyvateľstva. 
Účelom strategického dokumentu je stanoviť pre mesto zásady a regulatívy v zmysle zákona č. 50/1976 Zb. o územnom plánovaní a stavebnom poriadku v znení neskorších predpisov a vytvoriť predpoklad pre súlad všetkých činností v riešenom území, vrátane jeho chránených častí.

4. Stručný opis obsahu strategického dokumentu

Z hľadiska štruktúry a obsahovej náplne je návrh ÚPM vypracovaný v súlade             so zákonom č. 50/1976 Zb. o územnom plánovaní a stavebnom poriadku v znení neskorších predpisov, vyhlášky Ministerstva životného prostredia Slovenskej republiky    č. 55/2001 Z.z. o územnoplánovacích podkladoch a územnoplánovacej dokumentácii a v súlade so zákonom č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov. Strategický dokument bol vypracovaný ako nový územný plán mesta. Vypracovaný je v súlade s Územným plánom veľkého územného celku Trenčianskeho kraja a jeho zmien a doplnkov a v súlade s jeho záväznými  časťami, taktiež v súlade so schváleným Zadaním pre vypracovanie územného plánu. 

Mesto Brezová pod Bradlom sa nachádza v Trenčianskom kraji, v okrese Myjava. 
Riešené územie sa rozprestiera na južnom okraji Myjavskej pahorkatiny, na úpätí Malých Karpát. Zastavané územie mesta leží v nadmorskej výške 250 - 300 m.n.m.. Dominantu kraja tvorí Bradlo – 544 m.n.m.. Katastrálne územie možno charakterizovať ako poľnohospodársku krajinu s roztrúseným vidieckym sídlom, typické pre kopaničiarske osídlenie Myjavskej pahorkatiny, ktorý predstavuje značný rekreačný potenciál v dotyku s veľkoplošným chráneným územím CHKO Malé Karpaty. Z pôvodne zalesneného terénu sa vytvorila pestrá mozaika rolí, lúk, pasienkov a hájikov s rozptýlenými ľudskými obydliami doplnenými priemyselnými a poľnohospodárskymi areálmi a komunikáciami. 
	Priestorový obraz súčasnej Brezovej pod Bradlom vytvára predvojnová aj povojnová zástavba, ktorá nevhodnou zástavbou komplexnej bytovej výstavby  poznačila siluetu a štruktúru mesta. Úlohou územného plánu je zlepšiť tento stav návrhom opatrení a eliminovať nimi disharmonické prvky.
	Charakteristickou krajinotvornou črtou Myjavskej pahorkatiny je rozptýlené,           tzv. kopaničiarske osídlenie s jadrami obcí obklopenými roztratenými skupinami domov či poľnohospodárskych usadlostí. Aj oživenie kopaničiarskych oblastí je jednou z úloh územného plánu.
	Pre priemysel je dôsledne vymedzené výrobné územie Davčové - bývalý areál Pružinárne.
	Rozvoj mesta je limitovaný kultúrnohistorickými danosťami, hospodárskou základňou, konfiguráciou terénu, ochrannými pásmami, chránenými územiami, dopravou a možnosťami technickej infraštruktúry.
	Riešeným územím je katastrálne územie mesta Brezová pod Bradlom v celkovej výmere 4107,7ha. Najväčšiu časť katastra tvoria lesné pozemky. Zastavané plochy a nádvoria sa nachádzajú hlavne v zastavanom území, v bývalých osadách a v priemyselnom parku Davčové. Mesto malo pri poslednom sčítaní ľudí, domov a bytov v roku 2011,  5110 obyvateľov. Mesto vykazuje mierny nárast obyvateľstva od tohto sčítania. K 31.12.2013 žilo v meste 5163 obyvateľov. Intenzita predpokladaného rastu obyvateľstva bude súvisieť s pracovnými príležitosťami, možnosti bývania, s ekologickou kvalitou prostredia a celkovou sociálno-ekonomickou atmosférou spoločnosti. Návrh predpokladá nárast obyvateľov vo variante I. o 31,4% a vo variante II. o 36,8%.
	Variant I. navrhuje rozvojové plochy obytného územia v dvoch blokoch prevažne západne od jestvujúceho zastavaného územia a tiež v jestvujúcich osadách pre zmiešanú obytnú funkciu – bývanie rekreácia. Tento variant rieši aj obchvat  cesty II/499, hoci tento nemá výrazný vplyv na navrhované lokality bývania.
	Variant II. navrhuje nové rozvojové plochy obytného územia na západnej a východnej strane zastavaného územia. Nevýhodou tohto riešenia je závislosť rozvojových lokalít       na vybudovaní obchvatu cesty II/499. 
Mesto Brezová pod Bradlom má  funkčné využitie s nasledovnou štruktúrou:
•	Obytné územie a zmiešané územia bývania s občianskou vybavenosťou,                  alebo rekreáciou a športom – vytvára základný funkčný charakter mesta
•	Výrobné územia sú rozložené prevažne v juhozápadnej časti katastra mesta
•	Rekreačné územie s posilnením rekreačného a turistického poznávacieho potenciálu a vytváraním zmiešaného obytno-rekreačného územia v jestvujúcich uliciach – bývalých osadách.

V koncepte riešenia je riešené územie rozdelené do podrobnejších funkčných štruktúr s presným opisom funkčnej náplne,  výhodami a obmedzeniami.

Obsah ÚPM je rozčlenený do textovej a výkresovej časti. 

Textová časť ÚPM je rozčlenená do piatich kapitol:
V 1. kapitole sú charakterizované ciele a časový horizont v riešení ÚPM.
2. kapitola obsahuje opis riešenia územného plánu:
-	vymedzenie riešeného územia a jeho opis
-	väzby vyplývajúce z riešenia a zo záväzných častí územného plánu regiónu
-	základné demografické, sociálne a ekonomické rozvojové predpoklady
-	riešenie záujmového územia a širšie vzťahy dokumentujúce začlenenie riešeného mesta do systému osídlenia
-	návrh urbanistickej koncepcie priestorového usporiadania
-	návrh funkčného využitia územia s určením prevládajúcich funkčných území
-	návrh riešenia bývania, občianskeho vybavenia so sociálnou infraštruktúrou, výroby a rekreácie
-	vymedzenie zastavaného územia mesta
-	vymedzenie ochranných pásiem a chránených území
-	návrh riešenia záujmov obrany štátu, civilnej ochrany, požiarnej ochrany, ochrany pred povodňami
-	návrh ochrany kultúrnych hodnôt územia, návrh ochrany prírody a tvorby krajiny vrátane prvkov územného systému ekologickej stability a ekostabilizačných opatrení
-	návrh verejného dopravného a technického vybavenia
-	koncepcia starostlivosti o životné prostredie
-	vymedzenie a vyznačenie prieskumných území, chránených ložiskových území a dobývacích priestorov
-	vymedzenie plôch vyžadujúcich zvýšenú ochranu
-	vyhodnotenie perspektívneho použitia poľnohospodárskeho pôdneho fondu a lesného pôdneho fondu na nepoľnohospodárske účely
-	hodnotenie navrhovaného riešenia najmä z hľadiska environmentálnych, ekonomických, sociálnych a územno-technických dôsledkov
3. kapitola obsahuje doplňujúce údaje, týkajúce sa súhrnnej charakteristiky urbanistických blokov.
4. kapitola obsahuje doklady o informovaní verejnosti spôsobom v mieste obvyklým. 
5. kapitola Záväzná časť ÚPM obsahuje zásady a regulatívy priestorového usporiadania, funkčného využívania územia, umiestnenia verejného dopravného vybavenia, umiestnenia verejného technického vybavenia, zachovania kultúrnohistorických hodnôt, ochrany prírody a krajiny a vymedzenie zastavaného územia mesta, ochranných pásiem a chránených území podľa osobitných predpisov, plôch na verejnoprospešné stavby, časti územia, ktoré je potrebné riešiť v dokumentácii nižšieho stupňa.

Výkresová časť ÚPM je zostavená z výkresov návrhu riešenia v príslušnej mierke.
   
5. Vzťah k iným strategickým dokumentom

    Pre spracovanie ÚPM je záväzný územný plán vyššieho stupňa, ktorým je:
-	Územný plán veľkého územného celku Trenčianskeho kraja (ďalej len „ÚPN VÚC Trenčianskeho kraja“), ktorý  bol schválený Vládou SR 14.04.1998 uznesením              č. 284/98 a ktorého záväzná časť bola vyhlásená Nariadením vlády SR č. 149/98 Z.z. a je uverejnená v Zbierke zákonov, čiastka 54 z roku 1998, aktualizovaný:
•	Zmeny a doplnky č. 1/2004 ÚPN VÚC Trenčianskeho kraja, schválené Zastupiteľstvom Trenčianskeho samosprávneho kraja dňa 23.6.2004 uznesením       č. 259/2004 a ich záväzná časť vyhlásená Všeobecne záväzným nariadením Trenčianskeho samosprávneho kraja č. 7/2004
•	Zmeny a doplnky č. 2 ÚPN VÚC Trenčianskeho kraja, schválené Zastupiteľstvom Trenčianskeho samosprávneho kraja dňa 26.10.2011 uznesením č. 297/2011 a ich záväzná časť vyhlásená Všeobecne záväzným nariadením Trenčianskeho samosprávneho kraja č. 8/2011

ÚPM ďalej vychádza z nasledovných dokumentov:
-	Územný plán sídelného útvaru Brezová pod Bradlom, schválený dňa 29.04.1998 uznesením mestského zastupiteľstva č. 6/1998, bod č. 7 (ÚPN-SÚ) v znení nasledovných zmien a doplnkov:
•	Zmeny a doplnky č. 1 ÚPN-SÚ, schválené dňa 27.11.2002 uznesením mestského zastupiteľstva č. 105/2002, bod č. 5; záväzná časť bola vyhlásená VZN č. 2/2002 
•	Zmeny a doplnky č. 2 ÚPN-SÚ, schválené dňa 25.10.2006 uznesením mestského zastupiteľstva č. 21/2006, bod č. 4; záväzná časť bola vyhlásená VZN č. 5/2006
•	Zmeny a doplnky č. 3 ÚPN-SÚ, schválené dňa 13.12.2007 uznesením mestského zastupiteľstva č. 176/2007; záväzná časť bola vyhlásená VZN č. 7/2007 
-	Program hospodárskeho a sociálneho rozvoja Mesta Brezová pod Bradlom (PHSR)     do roku 2013, schválený dňa 25.10.2006 uznesením mestského zastupiteľstva               č. 21/2006, bod č. 6, aktualizovaný:
•	Doplnok č. 1 k PHSR, schválený dňa 26.09.2007 uznesením mestského zastupiteľstva č. 124/2007
•	Doplnok č. 2 k PHSR, schválený dňa 26.02.2009 uznesením mestského zastupiteľstva č. 16/2009
-	Rozvojová štúdia Kopaničiarskeho regiónu Veľká Javorina – Bradlo, r. 2003
-	Program odpadového hospodárstva mesta Brezová pod Bradlom do roku 2005, schválený Okresným úradom Myjava v októbri 2002
-	Program odpadového hospodárstva mesta Brezová pod Bradlom do roku 2015, schválený v roku 2014
-	ÚSES – Trenčiansky okres
-	Urbanistická štúdia Slovensko – českého prihraničného územia, obstarávateľ MVRR SR, odd. ÚP, spracovateľ AŽ PROJEKT s.r.o., december 2006
-	Vytvorenie podmienok pre stanovenie zásad a pravidiel územného plánovania
o	Atlas krajiny Slovenskej republiky, knižná publikácia, vydal MŽP SR Bratislava a SAŽP Banská Bystrica, spracovateľ ESPRIT spol. s r.o. Banská Štiavnica, rok 2002
-	Súpis pamiatok na Slovensku, Slovenský ústav pamiatkovej starostlivosti a ochrany prírody, Obzor Bratislava 1967
-	Sčítanie ľudu, domov a bytov z roku 2011, Štatistický úrad SR
-	Národný zoznam osobitne chránených častí prírody SR:
o	SKUEV0278 Brezovské Karpaty, Výnos MŽP SR č. 3/2004-5.1., vydaný MŽP SR dňa 14.7.2004
-	Rozhodnutie Úradu geodézie, kartografie a katastra SR z 12.1.2009, ktorým sa štandardizuje 381 názvov území európskeho významu (ÚEV)
-	Štátny zoznam osobitne chránených častí prírody SR:
o	Chránená krajinná oblasť Malé Karpaty, vyhlásená v roku 1976 s rozlohou 65.504 ha
o	 Prírodná rezervácia Ševcova skala, vyhlásená  v roku 1999, v štátnom zozname osobitne chránených území vedená pod . 1073, rozloha 163.400 m2
-	Krajino – architektonická úprava okolia chaty pod Bradlom, PC ARCH STU, máj 2006
-	Krajino – architektonické doriešenie areálu NKP – Mohyly gen. M. R. Štefánika          na Bradle, PC ARCH STU, marec 2008
-	Projekt osobitného režimu hospodárenia v areáli mohyly na Bradle, spracoval: Národ. lesnícke centrum Zvolen, október 2007
-	Kanalizačná sieť Brezová pod Bradlom, celková situácia, ZS VAK OZ Senica, marec 1998
-	Veľká Javorina - Bradlo – štúdia odkanalizovania, spracoval: DEPONIA SYSTÉM s.r.o., Ekologické a vodohospodárske stavby Bratislava, apríl 2002
-	Vodovodná sieť Brezová pod Bradlom, celková situácia, ZS VAK OZ Senica, február 1997
-	Plynárenské rozvody Brezová pod Bradlom, celková situácia, SPP distribúcia, marec 2010
-	TKR Brezová pod Bradlom, vydal Oblastný telekomunikačný úrad Trenčiansky kraj, odd. výstavby telekomunikačných stavieb, november 1999
-	Dopravno-urbanistická štúdia obchvatu Brezová pod Bradlom, spracoval: MATIG s.r.o.
-	Pasport dopravného značenia v meste Brezová pod Bradlom – doplnok, LMS Dopravný inžiniering s.r.o. Prievidza, č. projektu LMS/011/2012, apríl 2012
-	VZN mesta Brezová pod Bradlom:
o	Povodňový plán záchranných prác – VZN č. 2/2011
o	Požiarny poriadok mesta Brezová pod Bradlom
-	Záznam z povodňovej prehliadky vodných tokov v k.ú. Brezová pod Bradlom zo dňa 13.5.2013
-	Mapové podklady v rozsahu katastra obce (katastrálna mapa, mapa BPEJ), mapy polohopis a výškopis v mierke 1 : 10 000 v digitálnej forme, operát štátneho mapového diela, digitálny model reliéfu, cyklistické a turistické mapy kraja
-	Evidenčné údaje o parcelách
-	Hranica zastavaného územia k 1.1.1990
-	vydané územné rozhodnutia, vydané stavebné povolenia

III. Opis priebehu prípravy a posudzovania 

1. Vecný a časový harmonogram prípravy a schvaľovania

Proces prípravy ÚPM sa uskutočňoval v zmysle zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov  v znení neskorších predpisov (ďalej len „zákon“), zákona 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len „stavebný zákon“)        a vyhlášky Ministerstva životného prostredia Slovenskej republiky č. 55/2001 Z.z. o územnoplánovacích podkladoch a územnoplánovacej dokumentácii (ďalej len „vyhláška k stavebnému zákonu“).

Mesto Brezová pod Bradlom na podklade prípravných prác obstarávateľa (oznámenie o vypracovaní strategického dokumentu podľa § 5 zákona, rozsah hodnotenia strategického dokumentu podľa §  8 zákona, prípravné práce podľa § 19b stavebného zákona), v súlade s výsledkom vypracovaných prieskumov a rozborov podľa § 19c stavebného zákona vrátane Krajinoekologického plánu, zabezpečilo spracovanie Zadania pre ÚPM. Zadanie bolo vypracované v januári 2014, ktoré bolo prerokované v zmysle § 20 ods. 2, 3 a 4 stavebného zákona s dotknutými obcami, orgánmi štátnej správy, fyzickými a právnickými osobami a s verejnosťou. 
Upravený návrh Zadania na podklade výsledkov prerokovania bol predložený Okresnému úradu Trenčín, odboru výstavby a bytovej politiky, oddeleniu územného plánovania na posúdenie a preskúmanie z hľadiska súladu s príslušnými právnymi predpismi a súladu so záväznými časťami územnoplánovacej dokumentácie vyššieho stupňa. Zadanie bolo schválené v mestskom zastupiteľstve uznesením č. 3/2014 zo dňa 30.1.2014.
Koncept riešenia územnoplánovacej dokumentácie (návrh strategického dokumentu) bol spracovaný v mesiaci jún 2014 na základe schváleného Zadania a pod dozorom Mesta Brezová pod Bradlom. Koncept bol spracovaný v dvoch variantoch. Výsledok hodnotenia vplyvov strategického dokumentu na životné prostredie bol uvedený v rozsahu určenom podľa § 8 ods. 3 zákona v správe o hodnotení územnoplánovacej dokumentácie, ktorá bola spracovaná podľa prílohy č. 5 k zákonu dňa 16.6.2014.

Doterajší priebeh procesu posudzovania vplyvu strategického dokumentu na životné prostredie:

Podľa § 56 písm. a) zákona dňa 18.09.2013 obstarávateľ, Mesto Brezová pod Bradlom podľa § 5 ods. 3 zákona doručil úplné oznámenie o strategickom dokumente „Územný plán mesta Brezová pod Bradlom“ príslušnému orgánu, Obvodnému úradu životného prostredia Nové Mesto nad Váhom. Príslušný orgán oznámil obstarávateľovi listom                            č. OÚŽP/2013/02536-2 zo dňa 20.09.2013 adresu, na ktorú možno predkladať stanoviská verejnosti a vyzval obstarávateľa na zverejnenie oznámenia spôsobom v mieste obvyklým spolu s informáciou, kde možno do oznámenia nahliadnuť, robiť si z neho výpisy, odpisy alebo na vlastné náklady zhotoviť kópie. Príslušný orgán oznámenie o strategickom dokumente dňa 23.09.2013 zverejnil na webovom sídle Ministerstva životného prostredia Slovenskej republiky http://eia.enviroportal.sk. Listom zo dňa 20.09.2013 príslušný orgán doručil oznámenie o strategickom dokumente k zaujatiu stanoviska dotknutým orgánom, schvaľujúcemu orgánu a dotknutým obciam. 

S prihliadnutím na stanoviská k oznámeniu o strategickom dokumente, podľa § 8 ods.1 a 3 zákona Okresný úrad Nové Mesto nad Váhom, odbor starostlivosti o životné prostredie ako príslušný orgán podľa § 9 ods. 12 zákona č. 180/2013 Z.z. o organizácii miestnej štátnej správy a o zmene a doplnení niektorých zákonov dňa 21.10.2013 určil Rozsah hodnotenia s určením vypracovania správy o hodnotení vplyvu strategického dokumentu na životné prostredie v súlade s prílohou č. 5 k zákonu primerane k charakteru strategického dokumentu. Pre hodnotenie strategického dokumentu nebol stanovený časový harmonogram ani žiadne špecifické požiadavky limitujúce časový rozsah hodnotenia. Ďalej určil pre správu o hodnotení potrebný počet vyhotovení v písomnej forme v počte 2 ks a 23 vyhotovení na elektronickom nosiči dát. Určil tiež predložiť spolu so správou o hodnotení aj koncept riešenia ÚPM v písomnom vyhotovení 1 ks                a na elektronickom nosiči dát v počte 23 vyhotovení.
V špecifických požiadavkách, vyplývajúcich hlavne zo stanovísk doručených k oznámeniu o strategickom dokumente, príslušný orgán určil potrebu podrobnejšie rozpracovať a zapracovať do správy o hodnotení a jej prílohy nasledovné požiadavky:
•	V záväznej časti územného plánu riešiť protipovodňovú ochranu komplexne v celom katastrálnom území, a to preventívnymi opatreniami na spomalenie odtoku vody          z povodia a zníženie povrchového odtoku vo vhodných lokalitách na lesnej                  a poľnohospodárskej pôde (protierózne osevné postupy, zasakovacie pásy, revitalizačné opatrenia na lesných cestách, vodozádržné plochy, záchytné                     a odvodňovacie rigoly a pod.) a opatreniami, ktoré zmenšujú maximálny prietok povodne, ako je údržba, oprava, rekonštrukcia vodných stavieb. 
•	V záväznej časti územného plánu zhodnotiť slabé a silné stránky územia z hľadiska výskytu plôch s narušenou vodozádržnou schopnosťou a možných príčin vzniku povodňovej situácie. 
•	V ďalšom stupni spracovania územného plánu špecifikovať, aké druhy výroby sú prípustné a aké neprípustné v lokalitách určených pre výrobu, určiť a presne špecifikovať, aké výrobné činnosti bude možné v danej lokalite vykonávať. Pri návrhu plôch bývania, výroby a rekreácie rešpektovať vzdialenosť jestvujúcej a navrhovanej zástavby tak, aby nedochádzalo k vzniku negatívnych vplyvov na jednotlivé zložky životného prostredia.  
•	Upozorňujeme na už neplatnosť zákona č. 478/2002 Z. z. o ochrane ovzdušia v znení neskorších predpisov, uvedeného v predmetnom oznámení. 
•	V ďalšom stupni vypracovania dokumentu vyznačiť pobrežný pozemok toku Brezovský potok a potok Bystrina, ktoré sú vodohospodársky významné vodné toky    a ich pobrežný pozemok je 10 m od brehovej čiary. 
•	V spolupráci s SVP š.p. OZ Bratislava, Správy povodia Moravy v strategickom dokumente vyznačiť inundačné územia, prípadne hranice územia ohrozeného povodňami.
•	V ďalšom stupni vypracovania dokumentu určiť a presne špecifikovať nakladanie        s komunálnym odpadom a vyseparovanými zložkami z komunálneho odpadu             od občanov mesta a priľahlých osád, ich zhodnocovanie (zariadenia na zhodnocovanie odpadov) resp. zneškodňovanie (skládky odpadov) v k.ú. Brezová pod Bradlom.
•	V ďalšom stupni vypracovania dokumentu určiť a presne špecifikovať, aké výrobné činnosti bude možné v danej lokalite vykonávať s ohľadom na produkciu odpadov.
•	V rámci spracovania Prieskumov a rozborov ÚPD - Krajinnoekologického plánu - zmapovať výskyt chránených druhov rastlín a živočíchov, biotopov národného            a európskeho významu na území katastra mesta, prípadne pre ich identifikáciu kontaktovať ŠOP SR, Správu CHKO Malé Karpaty, so sídlom: Štúrova 115, 900 01 Modra.

Príslušný orgán v súlade s § 8 ods. 6 zákona dňa 25.10.2013 zverejnil rozsah hodnotenia strategického dokumentu na webovom sídle Ministerstva životného prostredia Slovenskej republiky http://eia.enviroportal.sk, ďalej upozornil v uvedenom rozsahu hodnotenia na povinnosť podľa § 8 ods. 7 zákona, že obstarávateľ je povinný zverejniť  rozsah hodnotenia bezodkladne po jeho doručení formou informácie spôsobom v mieste obvyklým. Pripomienky mohla verejnosť, dotknuté obce, dotknutý samosprávny kraj, dotknuté orgány a ďalšie osoby predložiť na príslušný orgán do desať dní                od zverejnenia. Pripomienky k rozsahu hodnotenia boli obstarávateľovi doručené príslušným orgánom listom č. OU-NM-OSZP-2013/00061-15 zo dňa 12.11.2013.

Dňa 18.06.2014 Mesto Brezová pod Bradlom podľa § 9 ods. 5 a 6 zákona doručilo Okresnému úradu Nové Mesto nad Váhom, odboru starostlivosti o životné prostredie Správu o hodnotení strategického dokumentu a Koncept (návrh) strategického dokumentu ÚPM. Zároveň obstarávateľ v súlade s § 11 ods. 4 zákona oznámil príslušnému orgánu termín a miesto verejného prerokovania návrhu ÚPM. Obstarávateľ zároveň podľa § 22 ods. 1 stavebného zákona a § 11 ods. 4 zákona oznámil prerokovanie návrhu územnoplánovacej dokumentácie verejnosti zverejnením na internetovej stránke www.brezova.sk a spôsobom v mieste obvyklým. O prerokúvaní návrhu územnoplánovacej dokumentácie boli obstarávateľom upovedomené dotknuté obce, dotknutý samosprávny kraj, dotknuté orgány a dotknuté právnické osoby. 
Správa o hodnotení strategického dokumentu bola spracovaná formálne a obsahovo v súlade s prílohou č. 5 zákona a v súlade s určeným Rozsahom hodnotenia strategického dokumentu a preto nebola vrátená obstarávateľovi na doplnenie. Okresný úrad Nové Mesto nad Váhom, odbor starostlivosti o životné prostredie rozoslal žiadosť o stanovisko k Správe o hodnotení a k Návrhu strategického dokumentu listom zo dňa 19.06.2014 schvaľujúcemu orgánu, dotknutým orgánom a dotknutým obciam. Príslušný orgán zároveň oznámil obstarávateľovi adresu, na ktorú možno predkladať stanoviská verejnosti a vyzval ho              k zverejneniu informácie spôsobom mieste obvyklým; ďalej oznámil miesto a čas konania konzultácií. Správu o hodnotení, Koncept (návrh) strategického dokumentu a termín a miesto verejného prerokovania príslušný orgán zverejnil dňa 19.06.2014 na webovom sídle Ministerstva životného prostredia Slovenskej republiky http://eia.enviroportal.sk. 

Dňa 03.07.2014 sa podľa § 12 ods. 6 zákona a § 22 stavebného zákona v zasadačke Mestského úradu Brezová pod Bradlom konalo verejné prerokovanie strategického dokumentu s dotknutými orgánmi, dotknutými obcami a dotknutými právnickými osobami, zároveň v Národnom dome Štefánikovom v Brezovej pod Bradlom sa konalo verejné prerokovanie strategického dokumentu so širokou verejnosťou.
Dňa 30.07.2014 Okresný úrad Nové Mesto nad Váhom, odbor  starostlivosti o životné prostredie určil listom č. OU-NM-OSZP-2014/002416-20 podľa § 13 zákona Ing. arch. Darinu Drgoňovú za spracovateľa odborného posudku a o tejto skutočnosti informoval obstarávateľa listom č. OU-NM-OSZP-2014/002416-21. Odborný posudok bol spracovateľom odborného posudku na Okresný úrad Nové Mesto nad Váhom, odbor starostlivosti o životné prostredie doručený dňa 03.09.2014 elektronickou poštou a dňa 04.09.2014 v písomnej forme. Lehota na jeho vypracovanie bola v zmysle § 13 ods. 6 zákona dodržaná.

2. Orgán kompetentný na jeho prijatie

    Mestské zastupiteľstvo v Brezovej pod Bradlom

3. Druh prijatia, rozhodnutia

     Schválené uznesením mestského zastupiteľstva v Brezovej pod Bradlom, záväzné časti územného plánu vyhlásené všeobecne záväzným nariadením mesta.

4. Vypracovanie správy o hodnotení strategického dokumentu

Správu o hodnotení strategického dokumentu vypracovali Ing. arch. Anna Pernecká, Architektonický ateliér BP, Piešťany, autorizovaný architekt SKA č. 2011 AA v spolupráci s Ing. Evou Wernerovou, autorizovanou krajinnou architektkou KA 0006, AWE ATELIÉR spol. s r.o. Piešťany. Správa o hodnotení strategického dokumentu bola vypracovaná podľa zákona a na základe Rozsahu hodnotenia Okresného úradu Nové Mesto nad Váhom, odboru starostlivosti o životné prostredie zo dňa 21.10.2013.

5. Posúdenie správy o hodnotení strategického dokumentu

Správa o hodnotení strategického dokumentu je vypracovaná formálne a obsahovo správne, v súlade s prílohou č. 5 zákona.
	Pri hodnotení očakávaných vplyvov nových rozvojových zámerov na životné prostredie možno konštatovať, že tieto boli navrhnuté tak, aby v ďalších stupňoch dokumentácií nespôsobili výrazné negatívne záťaže významnými vplyvmi na životné prostredie a súčasne rešpektovali všetky platné zákony a iné právne predpisy. Priama realizácia rozvojových zámerov bude možná tiež za podmienky ich rešpektovania, čo sa bude kontrolovať v priebehu ich následných povoľovacích konaní. Vzhľadom                 na svahovitý reliéf a kvalitné pôdy, mesto nemá veľké možnosti rozšírenia hraníc zastavaného územia inak, ako je v dvoj variantnom návrhu predkladané. V rámci zastavaného územia sú len malé rezervy, ktoré sú tiež riešené v návrhu územného plánu. 
	Príloha k Správe o hodnotení - Koncept riešenia, je spracovaný tak, aby sa pokračovalo v doterajšom vývoji zástavby bez radikálnych zásahov do jestvujúceho charakteru mesta.
	Príslušný orgán v Rozsahu hodnotenia určil potrebu variantného riešenia, ktoré je potrebné aj pre vyhodnotenie použitia poľnohospodárskej pôdy na nepoľnohospodárske účely. Spracovateľ riešil územný plán pre toto posúdenie konceptom riešenia v dvoch variantoch, aby v územnoplánovacom procese a v procese posudzovania vplyvov            na životné prostredie bolo možné porovnať riešenia a ich kladné a záporné stránky a vyhodnotiť kladné a záporné vplyvy na životné prostredie vrátane na zdravie obyvateľstva. 
	Správa o hodnotení strategického dokumentu uvádza ďalej súbor kritérií a určenie ich dôležitosti na výber optimálneho variantu z riešeného konceptu územného plánu. Návrh opatrení uvádzaný v Správe je hlavne návod pre samotné riešenie územného plánu a taktiež ako podklad  pre úplnosť zistenia kladných a záporných vplyvov strategického dokumentu na životné prostredie vrátane ich vzájomného pôsobenia. Klady a zápory strategického dokumentu sú vyhodnotené v textovej časti Konceptu riešenia a niektoré sú zhrnuté aj v tabuľke časti C Doplňujúce údaje. Zameriavajú  sa na zložky životného prostredia a ich časti a na základe predkladaných dokumentov  je možné vysledovať ich vzájomné pôsobenie. V predkladanom dokumente spracovateľ určil a špecifikoval nakladanie s komunálnym odpadom a vyseparovanými zložkami z komunálneho odpadu od občanov mesta a priľahlých osád, navrhol  ich zhodnocovanie (separovanie odpadov, zber druhotných surovín, zariadenia na zhodnocovanie odpadov napr. kompostáreň),    resp. zneškodňovanie (skládky odpadov) na regionálnych skládkach. Rovnako určil aj podmienky ochrany pamiatok, prírody, ochrany spodných aj povrchových vôd, ochrany ovzdušia, poľnohospodárskej pôdy a ďalšie podmienky na stálo udržateľný rozvoj mesta.
	Koncept riešenia územného plánu umožňuje prehľadne sa orientovať v navrhovaných variantoch, porovnávať rozdiely s dôrazom na klady a zápory jednotlivých variantných riešení a možných rizík pre ochranu životného prostredia vrátane zdravia.
Táto správa bola v zmysle platnej legislatívy rozposlaná na zaujatie stanoviska schvaľujúcemu orgánu, dotknutým orgánom, dotknutým obciam a záujmovým organizáciám a bola prerokovaná s verejnosťou v súlade so zákonom. Hore uvedené konštatovanie a výber variantu je podporené aj stanoviskami niektorých dotknutých orgánov.

6. Stanoviská predložené k správe o hodnotení a ich vyhodnotenie

Krajský pamiatkový úrad Trenčín, č. listu KPÚ TN-2014/12329-2/41650/Pav zo dňa 30.06.2014
K predmetnej územnoplánovacej dokumentácii „Územný plán mesta (ÚPN-M) Brezová pod Bradlom vydal Krajský pamiatkový úrad Trenčín na žiadosť Mesta Brezová              pod Bradlom stanovisko dňa 26.04.2014 pod číslom KPÚ TN-2014/11853-2/40210/Pav, ktorého pripomienky je potrebné do pripravovaného územného plánu zapracovať.
V textovej časti konceptu územnoplánovacej dokumentácie je potrebné upraviť:
-	Doplniť čísla z Ústredného zoznamu pamiatkového fondu novo zapísaných národných kultúrnych pamiatok: strážnica č. 11936/0 a dom spolkový č. 11935/0, ktoré boli týmto objektom pridelené v čase medzi zaslaním stanoviska Krajského pamiatkového úradu Trenčín k zadaniu územného plánu a vypracovaním konceptu územného plánu mesta.
Keďže tieto objekty už sú vyhlásené za kultúrne pamiatky, je potrebné v textovej časti odstrániť vetu „V súčasnosti Krajský pamiatkový úrad Trenčín spracováva podklady na vyhlásenie objektov Národný dom Štefánikov a chata na Bradle za národné kultúrne pamiatky“.
Počet evidovaných národných kultúrnych pamiatok na území mesta Brezová              pod Bradlom je teda potrebné opraviť z 10 na 12.
Stanovisko:
Upozornenie prijať, akceptovať v plnom rozsahu a opraviť textovú a výkresovú časť v návrhu územného plánu v zmysle stanoviska.

    Obvodný banský úrad v Bratislave, č. listu 116-1811/2014 zo dňa 30.06.2014
Tunajší úrad k územnému plánu mesta Brezová pod Bradlom nemá námietky, nakoľko podľa evidencie tunajšieho úradu sa v k.ú. Brezová pod Bradlom nenachádzajú ložiská vyhradených nerastov (nie sú určené chránené ložiskové územia ani dobývacie priestory) a nie sú ani iné záujmy, ktoré by bolo potrebné chrániť podľa banských predpisov.
Tunajší úrad posúdenie strategického dokumentu, podľa zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov ponecháva na rozhodnutí Okresného úradu Nové Mesto      nad Váhom, odbor starostlivosti o životné prostredie.
Stanovisko:
Stanovisko je bez pripomienok.

Okresný úrad Nové Mesto nad Váhom, odbor cestnej dopravy a pozemných komunikácií, č. listu OU-NM-OCDPK-2014/006067 zo dňa 02.07.2014
Tunajší úrad nemá pripomienky.
Stanovisko:
Stanovisko je bez pripomienok.

Ministerstvo životného prostredia Slovenskej republiky, č. listu 3515/2014-7.3 32959/2014 zo dňa 09.07.204
1.	V predmetnom území sú evidované skládky odpadov tak, ako sú zobrazené                 na priloženej mape.
Ministerstvo odporúča uvedené skládky odpadov dostatočne zohľadniť v územnoplánovacej dokumentácii.
2.	V predmetnom území sú na základe výpisu z Informačného systému environmentálnych záťaží evidované environmentálne záťaže:
Pravdepodobná environmentálna záťaž:
Názov EZ: MY (002) / Brezová pod Bradlom – poľné hnojisko
Názov lokality: poľné hnojisko
Druh činnosti: hnojisko
Stupeň priority: EZ s nízkou prioritou (K < 35)
Registrovaná ako: A pravdepodobná environmentálna záťaž
Sanovaná/rekultivovaná lokalita:
Názov EZ: My (001) / Brezová pod Bradlom – ČS PHM Slovnaft
Názov lokality: Č PHM Slovnaft
Druh činnosti: čerpacia stanica PHM
Registrovaná ako: C sanovaná/rekultivovaná lokalita
Pravdepodobné environmentálne záťaže a environmentálne záťaže môžu negatívne ovplyvniť možnosti ďalšieho využitia územia.
Stanovisko:
Upozornenie je zapracované v koncepte riešenia územného plánu, ktorý tvorí prílohu k správe o hodnotení. Požiadavka je v predkladanom dokumente akceptovaná, vplyv pravdepodobných environmentálnych a environmentálnych zaťaží spracovateľ preveril     vo vzťahu na jednotlivé návrhové lokality a riešenie bude premietnuté aj do textovej a výkresovej časti návrhu územného plánu v zmysle stanoviska.

Okresný úrad Trenčín, odbor výstavby a bytovej politiky, č. listu OU-TN-OVBP1-2014/002899-005/JP zo dňa 9.7.2014
Správa je spracovaná podľa prílohy č. 5 zákona v predpísanom rozsahu, pri čom k nej nemáme ďalšie pripomienky. K strategickému dokumentu Územný plán mesta Brezová pod Bradlom sa budeme vyjadrovať pri ďalších etapách podľa zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.
Za vhodnejší variant pre návrhové obdobie ÚPN-O považujeme Variant I., ktorý odporúča aj predložená správa.
Stanovisko:
Stanovisko je bez pripomienok, návrh vhodnosti variantu I. zohľadniť pri výbere variantu.

Okresný úrad Myjava, odbor starostlivosti o životné prostredie, úsek štátnej správy odpadového hospodárstva, č. listu OU-MY-OSZP-2014/000782-2 zo dňa 10.7.2014
1. V bode B.II.3  Správy o hodnotení územnoplánovacej dokumentácie doplniť a opraviť 
-	organizácia separovaného zberu KO – zber v KBV  je riešený kontajnermi a zber v IBV je riešený vrecovým systémom
-	Skládka Valkech jarek je uzatvorená a neprevádzkuje sa. V súčasnosti sa realizuje uzatváranie a rekultivácia skládky na základe  vydaného stavebného povolenia Mestom Brezová pod Bradlom, stavebným úradom a súhlasu na uzatvorenie a rekultiváciu skládky podľa § 7 ods. 1 písm. k) zákona č. 223/2001 Z.z. o odpadoch v znení neskorších predpisov, vydaného  Obvodným úradom životného  prostredia Nové Mesto nad Váhom č. j. OÚŽP/2009/01861-4,R zo dňa 6. 8. 2009, pričom sa   využíva  inertný materiál – stavebný odpad a drobný stavebný odpad ako vyrovnávajúca vrstva na zaplnenie kazety skládky. 
2.	V kapitole B.m5 Územný plán mesta (ÚPN-M) Brezová pod Bradlom (koncepte riešenia)  
-	doplniť a opraviť náležitosti uvedené v bode 1 tohto stanoviska
-	zvážiť, resp. prehodnotiť výber lokality južne od ČOV Brezová pod Bradlom             na možnosti splnenia podmienok na jej budovanie a prevádzkovanie 
3.	V ďalšom stupni spracovania akceptovať podmienky uvedené v bode 1 a 2  tohto stanoviska.
Stanovisko:
Upozornenie prijať a požiadavku akceptovať v plnom rozsahu a doplniť do textovej a výkresovej časti v návrhu územného plánu v zmysle stanoviska.

Okresný úrad Myjava, odbor krízového riadenia, č. listu OU-MY-OKR-2014/000122-025 zo dňa 14.07.2014
Z hľadiska záujmov civilnej ochrany dávame súhlasné stanovisko k uvedenej správe a návrhu bez pripomienok.
Stanovisko:
Stanovisko je bez pripomienok.

Okresný úrad Myjava, odbor starostlivosti o životné prostredie, úsek štátnej správy ochrany ovzdušia, č. listu OU-MY-OSZP-2014/000764-2 zo dňa 15.7.2014
1.	V ďalšom stupni vypracovania dokumentu špecifikovať, aké výrobné činnosti bude možné v daných lokalitách priemyselnej a poľnohospodárskej výroby vykonávať a aké kategórie zdrojov znečisťovania ovzdušia bude možné v navrhovaných lokalitách umiestniť.
2.	Zosúladiť v záväznej časti Územného plánu mesta Brezová pod Bradlom zásady a regulatívy starostlivosti o životné prostredie v oblasti ochrany ovzdušia s platnou legislatívou na úseku ochrany ovzdušia.

Stanovisko:
Požadované prijať, akceptovať v plnom rozsahu a opraviť textovú časť v návrhu územného plánu v zmysle stanoviska.

Okresný úrad Myjava, odbor starostlivosti o životné prostredie, štátna správa           na úseku prevencie závažných priemyselných havárií, č. listu OU-MY-OSZP-2014/000765-2 zo dňa 15.7.2014
K správe o hodnotení strategického dokumentu a k návrhu strategického dokumentu nemáme pripomienky.
Stanovisko:
Stanovisko je bez pripomienok.

Trenčiansky samosprávny kraj, č. listu TSK/2014/04838-2 zo dňa 08.07.2014
Trenčiansky samosprávny kraj súhlasí so Správou o hodnotení strategického dokumentu a s návrhom strategického dokumentu „Územný plán mesta Brezová pod Bradlom“ v predloženej podobe a odporúča v ďalšom stupni procesu spracovania územnoplánovacej dokumentácie rezervovať koridor pre preložku cesty II/501 podľa ÚPN VÚC Trenčianskeho kraja v znení Zmien a Doplnkov č. 2/2011.
Stanovisko:
Odporúčanie spracovateľ akceptoval a zapracoval ho v plnom rozsahu do konceptu územného plánu, ktorý je prílohou k správe o hodnotení strategického dokumentu.

Okresný úrad Trenčín, odbor starostlivosti o životné prostredie, č. listu OU-TN-OSZP2-2014/016366-002 JAN zo dňa 14.7.2014
Predmetná dokumentácia po obsahovej stránke v oboch variantoch rešpektuje záujmy ochrany prírody a krajiny. V textovej časti odporúčame doplniť informáciu o prírodnej pamiatke (PP) Mníchova úboč, ktorá sa síce nenachádza na území katastra mesta (prináleží k. ú. Hradište pod Vrátnom, okres Senica), ale jej ochranné pásmo (ochranné pásmo PP v zmysle § 17 ods. 8 zákona o ochrane prírody a krajiny – 60 m von od ich hranice) sa dotýka hranice katastrálneho územia mesta Brezová pod Bradlom.
V koncepte ÚPN odporúčame vytvoriť návrh kostry miestneho územného systému ekologickej stability, ktorý bude zahŕňať ekologicky najhodnotnejšie lokality katastra obce a bude riešiť opatrenia na zachovanie jeho funkčnosti (zahrnutie genofondových plôch       do miestnych biocentier, vyriešenie križovania miestnych biokoridorov – vrátane migračných trás fauny – s dopravnou infraštruktúrou a pod.). Z toho dôvodu je potrebné zahrnúť do návrhu MÚSES i biokoridory s nadväznosťou k susedným biocentrám mimo katastra mesta (napr. vyššie uvedenú PP). Rovnako považujeme za dôležité doplniť výskyt biotopov národného a európskeho významu na území katastra mesta, nakoľko v prípade zásahu do predmetných biotopov je v zmysle § 6 ods. 2 zákona o ochrane prírody a krajiny potrebný k uvedenej činnosti súhlas orgánu ochrany prírody (miestne a vecne príslušný Okresný úrad Myjava, odbor starostlivosti o životné prostredie).
Stanovisko:
Upozornenie prijať, akceptovať, doplniť o odporúčané v rozsahu primeranom strategickému dokumentu a podľa možnosti opraviť textovú časť v návrhu územného plánu v zmysle stanoviska.

Mesto Myjava, č. listu Výst. 15093/595/2014- Zá zo dňa 15.07.2014
Predkladáme súhlasné stanovisko bez pripomienok.
Podľa § 11 zákona sme ako dotknutá obec informovali o tomto zámere verejnosť po dobu 21 dní a v stanovenej lehote sme neobdržali k uvedenému zámeru žiadne písomné stanoviská.
Stanovisko: 
Stanovisko je bez pripomienok.

Okresný úrad Myjava, odbor starostlivosti o životné prostredie, úsek štátnej vodnej správy, č. listu OU-MY-OSZP-2014/000756-2 zo dňa 28.07.2014
Do Územného plánu  Brezová pod Bradlom žiadame dopísať a zakresliť všetky ochranné pásma vodných zdrojov, ktoré sú dotknuté navrhovaným strategickým dokumentom a zohľadniť všetky zákazy v jednotlivých stupňoch ochrany.
Stanovisko:
Požiadavka je zapracovaná v koncepte riešenia územného plánu, ktorý je prílohou predkladaného dokumentu, takže aj následne bude zahrnutá do textovej a výkresovej časti v návrhu územného plánu.

Okresný úrad Myjava, odbor starostlivosti o životné prostredie, úsek štátnej vodnej správy, č. listu OU-MY-OSZP-2014/000757-2 zo dňa 30.07.2014
Z hľadiska sledovania záujmov orgánu ochrany pred povodňami súhlasíme                     bez pripomienok.
Stanovisko:
Stanovisko je bez pripomienok.

Regionálny úrad verejného zdravotníctva so sídlom v Trenčíne, č. listu B/2014/03050-002/H6 zo dňa 23.07.2014 – nevydal záväzné stanovisko a vyjadril sa nasledovne:
Predložený materiál je pre posudzovaciu činnosť z hľadiska ochrany verejného zdravia neúplný, pretože neobsahuje hodnotenie zdravotných rizík (hluk, rozptylová štúdia) pre navrhované lokality na bývanie N2B a N2BV z hľadiska ich umiestnenia na dotyku s areálom jestvujúcej živočíšnej výroby. Na základe predložených podkladov nie je možné k Správe o hodnotení strategického dokumentu a k návrhu strategického dokumentu „Územný plán mesta Brezová pod Bradlom“ vydať záväzné stanovisko.
Zároveň Okresný úrad Nové Mesto nad Váhom upozorňujem, že z dôvodu nutnosti doplnenia podkladov pre posudzovaciu činnosť, orgán verejného zdravotníctva nemôže dodržať zákonom stanovenú lehotu na vydanie záväzného stanoviska od doby doručenia   na RÚVZ so sídlom v Trenčíne.
Stanovisko:
Úrad verejného zdravotníctva sa k Oznámeniu o spracovaní strategického dokumentu vyjadril listom č. listu B/2013/04144-002/H6 zo dňa 4.10.2013 bez pripomienok,            kde mohol požadovať v svojom stanovisku také podklady, aby bolo možné ich zapracovať do Rozsahu hodnotenia a následne spracovateľ by požadované podklady v spolupráci s mestom zabezpečil. Ak tak neurobil v presvedčení, že je to samozrejmý podklad             pri hodnotení vplyvov na životné prostredie a bola mu predložená správa o hodnotení, v ktorej takýto podklad nebol, mal v predpísanom termíne, takúto správu vrátiť                 na doplnenie.
Správa o hodnotení po predložení príslušnému orgánu, tiež nebola v zmysle § 9 ods. 6 zákona vrátená ako neúplná  s určením rozsahu jej doplnenia.
Uvedené lokality boli už v minulosti zahrnuté pre rovnakú funkčnú náplň  do územného plánu a jeho zmien a doplnkov a boli so súhlasom regionálneho zdravotníctva schválené, preto obstarávateľ a spracovateľ nepredpokladal vo väzbe na vytýčené ciele spracovania ÚPN-O Mesta Brezová pod Bradlom negatívny priamy ani  nepriamy vplyv na zdravie obyvateľstva. 
Napriek tomu je potrebné požadované podklady predložiť na opätovné posúdenie Regionálnemu úradu verejného zdravotníctva so sídlom v Trenčíne, pretože kladné záväzné stanovisko v zmysle ustanovenia §13 ods. 2 zákona 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov, je nevyhnutné, aby mohol príslušný orgán na úseku posudzovania vplyvov na životné prostredie uzavrieť etapu posudzovania a vydať záverečné stanovisko z posúdenia strategického dokumentu.  
Požadované podklady boli doplnené obstarávateľom dňa 16.09.2014 listom Mesta Brezová pod Bradlom č. 2595/2014 zo dňa 11.09.2014. Správa o hodnotení strategického dokumentu bola doplnená o hodnotenie zdravotných rizík (hluk, rozptylová štúdia)          pre navrhované lokality na bývanie z hľadiska ich umiestnenia na dotyku s areálom jestvujúcej živočíšnej výroby:
-	Akustická štúdia č. 14-112-s, vypracoval EnA CONSULT Topoľčany, s.r.o., september 2014
-	Imisno – prenosové posúdenie „Vplyv chovu HD v PD Brezová pod Bradlom             na navrhované lokality N1B a N2BV“, vypracoval RNDr. Juraj Brozman, Martin, september 2014.

Stanovisko predložené k doplnenej správe o hodnotení a ich vyhodnotenie

Regionálny úrad verejného zdravotníctva so sídlom v Trenčíne, č. listu B/2014/03050-004/H6 zo dňa 03.10.2014:
Súhlasí sa s návrhom žiadateľa, Okresný úrad Nové Mesto nad Váhom, odbor starostlivosti o životné prostredie pre navrhovateľa Mesto Brezová pod Bradlom zo dňa 19.06.2014       vo veci správy o hodnotení strategického dokumentu a k návrhu strategického dokumentu „Územný plán mesta Brezová pod Bradlom“.
Stanovisko:
Stanovisko je bez pripomienok.

Medzi stanoviská boli zahrnuté aj tie vyjadrenia, ktoré zaslali oslovené orgány v oznámení strategického dokumentu Mestu Brezová pod Bradlom:

Okresný úrad Trenčín, odbor opravných prostriedkov, referát pôdohospodárstva,     č. listu OU-TN-OOIM/2014/016187 zo dňa 28.07.2014
S ú h l a s í m e   s použitím poľnohospodárskej pôdy na nepoľnohospodárske účely         vo variante I. v celkovej výmere 12,5655 ha. N e s ú h l a s í m e   s lokalitami N3V, N4V v celkovej výmere 16,4473 ha a časťou lokality N1VT v celkovej výmere 0,8430 ha, nakoľko sa na týchto lokalitách podľa prílohy č. 2 k nariadeniu vlády č. 58/2013 Z.z.          o odvodoch za odňatie a neoprávnený záber poľnohospodárskej pôdy a podľa kódu BPEJ nachádza najkvalitnejšia a chránená poľnohospodárska pôda. Na zábery poľnohospodárskej pôdy na ostatných lokalitách boli udelené súhlasy Zmenami                  a doplnkami č. 1, 2 a 3.  V ďalšom stupni riešenia UPD mesta Brezová pod Bradlom požadujeme pracovať s variantom I. 
Stanovisko:
Nesúhlas prijať, akceptovať v plnom rozsahu a opraviť textovú časť v návrhu územného plánu v zmysle stanoviska. Požiadavku pracovať v návrhu s variantom I. zohľadniť           pri výbere variantu. 

Medzi stanoviská sú ďalej zahrnuté aj tie vyjadrenia a stanoviská záujmových organizácií, ktoré boli oslovené Mestom Brezová pod Bradlom v rámci prerokovania Konceptu v zmysle stavebného zákona: 

Slovenský vodohospodársky podnik, š.p., odštepný závod Bratislava, č. listu 11558/220-Škv/2014 zo dňa 04.08.2014
1.	Na internetovej stránke www.mpomprsr.svp.sk sú verejne dostupné oficiálne mapy povodňového ohrozenia a mapy povodňového rizika (M 1:50 000) vybraných vodných tokov Slovenska. Údaje o vymedzených záplavových čiarach sú zatiaľ informatívneho charakteru (predpoklad), pričom právne záväzné inundačné územie určuje orgán štátnej vodnej správy. V auguste 2015 bude dokončený Plán manažmentu povodňového rizika čiastkového povodia Moravy, súčasťou ktorého budú aj aktualizované mapy povodňového ohrozenia v mierke 1:10 000.
2.	Vychádzajúc zo súčasných máp povodňového ohrozenia, spracovaných matematickým modelovaním záplavovej čiary Q100 Brezovského potoka (hladina 100 ročného prietoku) konštatujeme, že rozvojové bloky N1VT, N3V, N4V zasahujú       do povodňou ohrozeného územia. Z tohto dôvodu preto neodporúčame ich urbanizáciu, kým nebude spracovaný Plán manažmentu povodňového rizika čiastkového povodia Moravy. V prípade začatia územných konaní na tieto bloky skôr, ako bude spracovaný Plán manažmentu povodňového rizika, si musí investor     na vlastné náklady zabezpečiť kapacitné posúdenie príslušného úseku toku na prietok Q100 (určenie záplavovej čiary Qim).
3.	Pri rozvojovom bloku N2VS, situovanom medzi cestou II/501 a železničnou traťou     v blízkosti železničnej stanice, upozorňujeme na jeho zaplavovanie vylievaním vody zo železničnej priekopy, ktorá zachytáva povrchový odtok z vyššie položeného lesa.
4.	Verejnoprospešnou stavbou, prevzatou z ÚPN VÚC Trenčianskeho kraja, je odkanalizovanie aglomerácie Brezová pod Bradlom, v rámci ktorej sa na ČOV Brezová pod Bradlom navrhujú napojiť obec Košariská a Priepasné. Kanalizačný zberač z obce Košariská je trasovaný pozdĺž južného okraja vodnej nádrže Brezová. Podrobnejšiu PD odkanalizovania aglomerácie Brezová pod Bradlom s rešpektovaním pobrežných pozemkov vodných tokov a ochranného pásma vodnej nádrže Brezová, požadujeme predložiť na pripomienkovanie. Rozvojové bloky s efektívnou vzdialenosťou pripojenia požadujeme v zmysle ust. § 36 zákona č. 364/2004 Z.z.         o vodách napojiť na existujúcu verejnú kanalizáciu mesta. Vo vzdialenejších osadách (kopaniciach) požadujeme použitie vodotesných žúmp s ich vývozom na ČOV Brezová pod Bradlom. Bloky N9B, N13BR a N14BR požadujeme napojiť na verejnú kanalizáciu mestskej časti Dolný Štverník. Bloky N12BR a N4VS požadujeme napojiť na navrhovaný kanalizačný zberač z obce Priepasné.
5.	Za južným brehom vodnej nádrže Brezová je navrhnutý blok N1RS - zmiešané územie rekreácie a športu so záchytným parkoviskom na konci Baraneckej ulice. Medzi neprípustným funkčným využitím je bývanie a prechodné ubytovanie. Pre podrobnejší návrh N1RS s indexom zastavanosti 0,05 požadujeme spracovať urbanistickú štúdiu.
6.	Pri priestorovom usporiadaní nasledovných urbanistických blokoch požadujeme         v zmysle ustanovenia § 49 zákona č. 364/2004 Z. z. o vodách rešpektovať obojstranný nezastavaný pobrežný pozemok príslušných vodných tokov: Pri bloku SN1ZU 5,0 m široký pobrežný pozemok od brehovej čiary otvoreného aj krytého profilu Baranského potoka. Pri bloku N2R 5,0 m široký pobrežný pozemok od brehovej čiary občasného vodného toku Baranský potok. Pri bloku N3V, N5B, N8BR, N12BR, N4VS 10,0 m široký pobrežný pozemok od brehovej čiary Brezovského potoka. Pri bloku N4V okrem 10,0 m širokého pobrežného pozemku Brezovského potoka aj 5,0 m široký pobrežný pozemok od brehovej čiary vodného toku Štverník. Pri bloku N13BR 5,0 m široký pobrežný pozemok od brehovej čiary vodného toku U Zimákov. Pri blokoch N13BR a N14BR 5,0 m široký pobrežný pozemok od brehovej čiary toku Štverník. Pri blokoch N1VSP a N2BV 10,0 m široký pobrežný pozemok od brehovej čiary Brezovského potoka, vrátane 5,0 m širokého pobrežného pozemku Žriedlovského potoka. Pri blokoch N3BR, N4BR, N5BR a N6BR 5,0 m široký pobrežný pozemok   od brehovej čiary Žriedlovského potoka. Pri N12BR okrem pobrežného pozemku Brezovského potoka aj 5,0 m široký pobrežný pozemok od brehovej čiary Priepasnianskeho potoka.
7.	Medzi navrhovanými opatreniami na zlepšenie stavu ekosystémov, vyskytujúcich sa na genofondovo významných lokalitách, je opatrenie „D27 Brezovský, Priepasniansky a Žriedlovský potok - doplniť brehové porasty, alebo rozšíriť šírku minimálne 5 m      v miestach kde chýbajú, alebo sú užšie. Inak bez zásahov." SVP, š.p, OZ Bratislava ako správca predmetných vodných tokov nesúhlasí s týmto opatrením v rámci vymedzených pobrežných pozemkov tokov. Do pobrežného pozemku nie je možné umiestňovať súvislú vzrastlú zeleň z dôvodu zabezpečenia dopravného prístupu mechanizmov správcu toku k údržbe koryta, súvisiacej s plynulosťou odtoku (odstraňovanie prekážok z prietočného profilu koryta), čo je zároveň preventívnym opatrením ochrany pred povodňami. Z tohto dôvodu výsadbu zelene (stromov, kríkov) v dotyku s pobrežným pozemkom tokov požadujeme prerokovať so správcom toku. Požiadavka prerokovania výsadby ochrannej a izolačnej zelene v súbehu s korytom sa vzťahuje aj na úsek Brezovského potoka, pretekajúceho cez centrálnu časť mesta. Brezovský potok je hydrickým biokoridorom regionálneho významu, bez vyššieho stupňa ochrany prírody a krajiny.
8.	Pri blokoch výroby N1V, N2V, N3V, N4V a bloku N2BV trváme na regulovanom vypúšťaní dažďových vôd zo zastavaných a spevnených plôch do vodných tokov, čomu zodpovedá priebežný povolený odtok z návrhovej zrážky s periodicitou 0,5 trvaním 15 min a súčasným koeficientom odtoku 0,05. Nadlimitný odtok z výrobných areálov požadujeme zadržať v retenčných nádržiach s regulovaným odtokom, dimenzovaných na zrážku s periodicitou 0,05 a trvaním 15 min.
9.	V rámci výkresu č. 5 „Ochrana prírody a tvorba krajiny" sú vytypované plochy ornej pôdy s výraznou sklonitosťou a potenciálnou vodnou eróziou, na ktorých sú navrhnuté protierózne, resp. pôdoochranné opatrenia, založené na správnych agrotechnických postupoch (zatrávnenie, viacročné krmoviny). Takéto vytypovanie lokalít                 pre uskutočnenie protieróznych opatrení vysoko vyzdvihujeme, keďže na zanášaní korýt vodných tokov má vodná erózia podstatný podiel.
10.	Navrhnutý systém záchytných priekop a vsakovacích jám s regulovaným odtokom     do recipientov požadujeme detailnejšie spracovať s predložením projektovej dokumentácie SVP, š.p., OZ Bratislava na posúdenie. Projektová dokumentácia musí obsahovať vodohospodársku bilanciu regulovaných odtokov z jednotlivých vsakovacích jám (poldrov) do Brezovského potoka a vodného toku Štverník. Keďže sa jedná o zachytávanie a regulovanie (splošťovanie) odtoku prívalových dažďových vôd, odporúčame dimenzovať vsakovacie jamy (poldre) na návrhovú zrážku                s periodicitou minimálne 0,1 (10 ročný dážď) a trvaním 15 min. Záchytné priekopy, vrátane vsakovacích jám (poldrov) musia byť udržiavané, t.j. musia mať svojho správcu.
Stanovisko:
Upozornenie prijať, preveriť a doplniť jednotlivé návrhové lokality o opatrenia na zdržiavanie dažďových vôd. Prehodnotiť ozelenenie tokov. Riešenie musí vytvárať predpoklady pre zosúladenie navrhovaných opatrení s podmienkami krajiny a s požiadavkami správcu tokov. Požiadavku akceptovať v plnom rozsahu a doplniť        do textovej a výkresovej časti v návrhu územného plánu v zmysle stanoviska.

K správe o hodnotení neboli Okresnému úradu Nové Mesto nad Váhom, odboru starostlivosti o životné prostredie predložené stanoviská nasledovných dotknutých orgánov:
1.	Krajské riaditeľstvo Hasičského a záchranného zboru v Trenčíne
2.	Okresný úrad Nové Mesto nad Váhom, pozemkový a lesný odbor 
Stanovisko:
V stanovenej lehote ani po nej nebolo doručené ich stanovisko, ani uvedené orgány nemali pri oznámení strategického dokumentu žiadne pripomienky a požiadavky. 

K správe o hodnotení neboli Okresnému úradu Nové Mesto nad Váhom, odboru starostlivosti o životné prostredie predložené stanoviská nasledovných dotknutých obcí:
1.	Obec Bukovec
2.	Obec Polianka
3.	Obec Prašník
4.	Obec Dolný Lopašov
5.	Obec Dobrá Voda
6.	Obec Hradište pod Vrátnom
7.	Obec Priepasné
8.	Obec Košariská
Stanovisko:
V stanovenej lehote ani po nej nebolo doručené ich stanovisko a uvedené obce v bodoch 1 - 6 nemali ani pri oznámení strategického dokumentu žiadne pripomienky a požiadavky. Obce Priepasné a Košariská sa vyjadrili k Oznámeniu strategického dokumentu a ich požiadavkám bolo v Správe o hodnotení a v predkladanom Koncepte strategického dokumentu vyhovené.

7. Verejné prerokovanie a jeho závery

Verejné prerokovanie navrhovaného strategického dokumentu sa uskutočnilo dňa 03.07.2014. Z kapacitných dôvodov bolo rozdelené do dvoch časových termínov. Prerokovanie s dotknutými orgánmi, dotknutými obcami a dotknutými organizáciami sa konalo v zasadačke Mestského úradu Brezová pod Bradlom, prerokovanie s verejnosťou sa uskutočnilo v Národnom dome Štefánikovom v Brezovej pod Bradlom.
Verejné prerokovanie otvorila a viedla Mgr. Eva Ušiaková, primátorka mesta Brezová pod Bradlom. Po úvodných slovách primátorky mesta, poverená zástupkyňa obstarávateľa Ing. arch. Marianna Bogyová oboznámila prítomných s dôvodmi a cieľmi obstarania a spracovania ÚPM a informovala o doterajšom priebehu prác. Hlavná riešiteľka Ing. arch. Anna Pernecká podala odborný a vecne zrozumiteľný výklad k predloženej dokumentácii, predstavila variantne riešené zámery v území. Ing. Eva Wernerová, krajinná architektka a členka spracovateľského kolektívu doplnila výklad spracovateľa o časť týkajúcu sa ochrany prírody a krajiny. Následne prebehla diskusia k obom prerokovávaným dokumentom.
V rámci diskusie boli vznesené pripomienky a otázky. Na otázky odpovedali zástupcovia obstarávateľa a členovia kolektívu spracovateľa správy o hodnotení. 

Ing. Juraj Pometlo, zástupca Okresného úradu Trenčín, odboru výstavby a bytovej politiky:
•	Upozornil, že záväzná časť súhrnnej charakteristiky lokalít by mala byť zaradená v záväznej časti dokumentu.
Stanovisko Ing. arch. Anna Pernecká, hlavná riešiteľka:
V texte je uvedené, že v návrhu, keď sa ÚPM bude riešiť invariantne, bude záväzná časť súhrnnej charakteristiky lokalít uvedená aj v záväznej časti.

Ing. Eva Wernerová, členka spracovateľského kolektívu:
•	Dotkla sa problematiky borovicových porastov v lokalite Bradlo, ktoré je potrebné likvidovať postupne a citlivo.
•	Konštatovala, že sprievodná zeleň pozdĺž ciest – aleje, sú v akútnom odumierajúcom stave.
Stanovisko Mgr. Eva Ušiaková, primátorka mesta Brezová pod Bradlom:
Informovala o postupnej výmene borovicového porastu a obnove čerešňových alejí.

Ing. Jarmila Petrovičová, Ing. Miloš Blaško, zástupcovia Okresného úradu Trenčín, odboru odvolacích prostriedkov, referátu pôdohospodárstva:
•	Informovali sa na tabuľku záberov poľnohospodárskej pôdy (PP).
•	Informovali sa, či dochádza k záberom lesných pozemkov (LP).
•	Upozornili na ochranu najkvalitnejšej PP v katastrálnom území podľa kódu BPEJ, uvedenú v osobitnom predpise – Príloha č. 2 nariadenia vlády SR č. 58/2013 Z.z. o odvodoch za odňatie a neoprávnený záber PP.
•	Vyslovili názor, že dochádza k veľkým záberom pre priemyselnú výrobu v lokalite Davčové.
Stanovisko Ing. arch. Anna Pernecká, hlavná riešiteľka:
Vysvetlila nejasnosti v tabuľke záberov PP, objasnila, ako je tabuľka koncipovaná.
K záberom lesných pozemkov nedochádza, ale navrhované funkčné riešenie zasahuje        do ochranného pásma lesa.
Navrhované zábery PP vychádzajú zo skutkového stavu podľa poskytnutých materiálov z geodetického a kartografického ústavu a nadradenej ÚPD – Územného plánu VÚC Trenčiansky kraj, kde bolo vyčlenené územie pre priemyselný park regionálneho významu. Po dohode s mestom je možné rozsah priemyselného parku prehodnotiť a niektoré navrhované plochy výroby vypustiť.
Stanovisko Mgr. Eva Ušiaková, primátorka mesta Brezová pod Bradlom:
Primátorka mesta súhlasila najmä s využitím plôch jestvujúcich výrobných areálov.

Ing. Anna Lajdová, zástupkyňa Okresného úradu Myjava, odboru starostlivosti o životné prostredie, úseku štátnej vodnej správy:
•	Nepoznajú podmienky vyhlásené v ochranných pásmach vodných zdrojov Holdošov Mlyn, zasahujúcich do k.ú. Brezová pod Bradlom, odporúčajú kontaktovať sa s Okresným úradom Senica.
•	Odporúčajú presnejšie špecifikovať predstavu skládky biologického odpadu – kompostárne s ohľadom na ochranné pásmo vodných zdrojov v danom území.

RNDr. Janka Camacho, zástupkyňa Okresného úradu Myjava, odboru starostlivosti o životné prostredie, úseku ochrany prírody a krajiny:
•	Zakresliť ochranné pásma prírodných pamiatok (PP) Mníchova úboč a Kyseľová v Trnavskom samosprávnom kraji, preveriť prípadný konflikt s navrhovanou skládkou bioodpadu.
•	Odporučila prehodnotiť rozsah priemyselného parku.
•	Upozornila na konflikt regionálneho biokoridoru Brezovského potoka a protipovodňových opatrení v katastrálnom území Brezová pod Bradlom.
Stanovisko Mgr. Eva Ušiaková, primátorka mesta Brezová pod Bradlom:
Prikláňa sa k protipovodňovým opatreniam, chrániacim obyvateľstvo a ich majetok.

Dáša Kubešová, verejnosť:
•	Informovala sa na bývanie východne od jestvujúceho zastavaného územia, či nie je v konflikte s jestvujúcim vodojemom v danom území.
Stanovisko Ing. arch. Anna Pernecká, hlavná riešiteľka:
Funkcia bývania nie je v konflikte s blízkym vodojemom.
•	Žiadala vysvetliť funkčné využitie urbanistických blokov N2BR a S4VS (bývalé koželužne).
Stanovisko Ing. arch. Anna Pernecká, hlavná riešiteľka:
Oboznámila s funkčným využitím lokalít N2BR a S4VS.
•	Pýtala sa na vodnú nádrž a jej okolie na východe katastrálneho územia Brezová        pod Bradlom.
Stanovisko Ing. arch. Anna Pernecká, hlavná riešiteľka:
V blízkosti vodnej nádrže sa neuvažuje s individuálnymi rekreačnými chatami, územie v nadväznosti na cyklotrasy je určené pre rozvoj rekreačnej, zotavovacej a oddychovej činnosti s vylúčením takého typu aktivít, ktoré by narúšali jeho prírodné prostredie (napr. motorové člny), uvažovať treba skôr s turistikou, cykloturistikou, resp. s rybolovom. Stanovisko Mgr. Eva Ušiaková, primátorka mesta Brezová pod Bradlom:
V súčasnosti prebieha výberové konanie na dodávateľa opravy vodnej nádrže.
•	Žiadala vysvetliť rozdiel medzi návrhovým obdobím a výhľadom.
Stanovisko Ing. arch. Anna Pernecká, hlavná riešiteľka:
Vysvetlila, že návrhové obdobie má presne stanovené záväzné a doporučené regulatívy využitia a výhľadové obdobie predstavuje len územnú rezervu pre navrhnutú funkciu.

René Paulík, verejnosť:
•	Žiadal upresnenie trasovania navrhovaného obchvatu cesty II/499 v severnej časti.
Stanovisko Ing. arch. Anna Pernecká, hlavná riešiteľka:
Podrobne popísala trasu navrhovaného obchvatu.
•	Pýtal sa, či sa uvažovalo so sociálnym bývaním aj v bývalej škole.
Stanovisko Ing. arch. Anna Pernecká, hlavná riešiteľka:
Navrhované funkčné využitie umožňuje v lokalite bývalej školy umiestniť aj sociálne byty.

Dušan Juríček, verejnosť:
•	Informoval sa na možnosť umiestnenia sociálnych bytov.
Stanovisko Ing. arch. Anna Pernecká, hlavná riešiteľka:
Ukázala lokality, ktorých navrhované funkčné využitie umožňuje situovanie sociálnych byt.
•	Žiadal vysvetlenie grafických značiek v predloženom výkrese: Komplexný urbanistický návrh.
Stanovisko Ing. arch. Anna Pernecká, hlavná riešiteľka:
Podrobne vysvetlila a zdôvodnila význam označenia jednotlivých urbanistických blokov.

J. Michalčák, verejnosť:
•	Informoval sa na možnosť využitia lokality S2VSP v blízkosti jestvujúcej silážnej jamy. V lokalite má postavený hospodársky objekt, chcel by ho prerobiť na rodinný dom.
Stanovisko Ing. arch. Anna Pernecká, hlavná riešiteľka:
Podrobne popísala možnosť funkčného využitia uvedenej lokality.

Vlastimil Kátlovský, verejnosť:
•	Spýtal sa, či je určená etapizácia výstavby, on ju odporúča.
Stanovisko Ing. arch. Anna Pernecká, hlavná riešiteľka:
Vysvetlila, že ÚPM uvažuje s rozdelením zámerov do návrhového obdobia, ktoré má presne stanovené záväzné a doporučené regulatívy vyžitia a do výhľadového obdobia, ktoré predstavuje len územnú rezervu pre navrhnutú funkciu. S členením návrhového obdobia na ďalšie etapy sa neuvažuje.

V závere boli prítomní požiadaní o písomné stanoviská v zákonom stanovenej lehote. Primátorka mesta Brezová pod Bradlom Mgr. Eva Ušiaková poďakovala prítomným           za účasť a rokovanie ukončila.
Z verejného prerokovania navrhovaného strategického dokumentu bol vyhotovený záznam, ktorý bol spolu s prezenčnou listinou zaslaný na Okresný úrad Nové Mesto        nad Váhom, odbor starostlivosti o životné prostredie a je súčasťou archivovanej dokumentácie z procesu povinného hodnotenia navrhovaného strategického dokumentu.

IV. Celkové hodnotenie vplyvov strategického dokumentu
      (Napr. vplyv na zložky životného prostredia, vplyv na chránené územia...)

Pre strategický dokument, jeho priebeh spracovania a proces posudzovania je možné konštatovať, že formálne a časové kritériá stanovené zákonom boli dodržané. 
Obsahovo jednotlivé stupne posudzovania splnili svoju úlohu. 
Pokiaľ predkladaný strategický dokument bude doplnený o uvedené pripomienky z časti VI.3 „Odporúčania na prepracovanie, dopracovanie, úpravu návrhu strategického dokumentu“ tohto záverečného stanoviska, je možné konštatovať, že strategický dokument je životaschopný plniť zámery obce tak, aby v danom území nenastal chaos, aby potreby obce premietnuté do rozvojového dokumentu pre daný priestor a maximálnym rešpektom napomáhali riešiť environmentálne problémy vrátane vplyvov na zdravie a boli zosúladené s prírodnými podmienkami s technickými možnosťami aj v širších súvislostiach. 
Celkovo možno konštatovať, že schválenie návrhu strategického dokumentu nebude mať významné negatívne vplyvy na cezhraničnej, národnej, regionálnej a lokálnej úrovni, ako aj na všetky zložky životného prostredia (reliéf, horninové prostredie, nerastné suroviny, geodynamické a geomorfologické javy, pôdu, miestnu klímu, ovzdušie, povrchové a podzemné vody), a ďalšie javy, fyzikálne a biologické charakteristiky         (ako napr. hlukovú situáciu, vibrácie, svetlotechnické podmienky, žiarenie rádioaktívne             a elektromagnetické, teplo a zápach), na genofond, biodiverzitu, biotu, ekologickú stabilitu, chránené stromy, na chránené územia podľa zákona č. 543/2002 Z. z. o ochrane prírody a krajiny v znení neskorších predpisov, krajinu, jej štruktúru a využívanie, scenériu krajiny, územný systém ekologickej stability a hlavne na obyvateľstvo a jeho zdravie (zdravotné riziká, sociálne a ekonomické dôsledky a súvislosti, narušenie pohody a kvality života a ich zraniteľnosť), na urbánny komplex a využívanie zeme, na kultúrne a historické pamiatky, paleontologické a archeologické náleziská, štruktúru sídiel, architektúru, budovy, na kultúrne hodnoty nehmotnej povahy.
Celkové hodnotenie vplyvov strategického dokumentu na životné prostredie predstavuje syntézu pomerného zastúpenia analyzovaných vplyvov činností na živú a neživú prírodu, krajinu a hospodárske využívanie prostredia. Pri hodnotení vplyvu na obyvateľstvo sa predpokladá, že do návrhu riešenia budú zahrnuté iba tie lokality, ktoré nebudú vykazovať závažné riziká pre zdravotný stav obyvateľov navrhovaných lokalít. 
Z hodnotenia jednotlivých vplyvov a z ich vzájomného spolupôsobenia sa nepredpokladajú významné negatívne synergické a kumulatívne pôsobenia, ktoré by mali za následok významné zhoršenie stavu životného prostredia a zdravia obyvateľov              na cezhraničnej, národnej, regionálnej a lokálnej úrovni, pokiaľ budú splnené požiadavky uvedené v časti VI.3 „Odporúčania na prepracovanie, dopracovanie, úpravu návrhu strategického dokumentu“ tohto záverečného stanoviska. 
Doplnené opatrenia zahrnuté do záväznej časti územného plánu vytvoria predpoklad   pre trvalo udržateľný rozvoj celého riešeného územia. V danom území je toľko pozitívnych skutočností pre životné prostredie, že ak sa budú dodržiavať všetky (predpísané a doplnené o stanoviská)  regulatívy a časovo sa rozvoj rozdelí na návrh a výhľad s prihliadnutím       na zábery poľnohospodárskej pôdy, navrhované skutočnosti s možným negatívnym vplyvom by sa mali stať zanedbateľné. Hlavne po naplnení výstupov a ich zapracovaní     do ďalšieho územnoplánovacieho procesu sa očakáva zosúladenie  riešených problémov     v  rozvojových plochách  s celým mestom a jeho okolitou prírodou tak, aby sa dostali       do rovnováhy hlavne vo vzťahu na životné prostredie vrátane zdravia ľudí.

V. CELKOVÉ HODNOTENIE VPLYVOV STRATEGICKÉHO DOKUMENTU NA NAVRHOVANÉ CHRÁNENÉ VTÁČIE ÚZEMIA, ÚZEMIA EURÓPSKEHO VÝZNAMU ALEBO EURÓPSKU SÚSTAVU CHRÁNENÝCH ÚZEMÍ (NATURA 2000)

V katastri mesta sa v rámci siete NATURA 2000 nachádza územie európskeho významu SKUEV0278 Brezovské Karpaty a Chránené vtáčie územie SKCHVU014 Malé Karpaty.
Na území SKUEV0278 Brezovské Karpaty platí druhý a piaty stupeň ochrany             v zmysle § 13 a § 15 zákona č. 543/2002 Z.z. o ochrane prírody a krajiny v znení neskorších predpisov. Jednotlivé stupne ochrany sú zastúpené na nasledovných parcelách k.ú. Brezová pod Bradlom: 2. stupeň ochrany - parcely KN-C č. 4198/1, 4199, 4202, 4203/1, 4214, 4221, 4224, 4225-časť, 4226, 4228/1, 4228/2, 4228/3, 4229, 4230, 4. stupeň ochrany - parcela KN-C č. 4225-časť (hranica je totožná s PR Ševcova skala). Dotknuté parcely ako i predmet ochrany sú uvedené vo výnose MŽP SR č. 3/2004-5.1 zo 14. júla 2004, ktorým sa vydáva národný zoznam území európskeho významu. 
Chránené vtáčie územie SKCHVU014 Malé Karpaty bolo vyhlásené vyhláškou MŽP SR č. 216/2005 Z.z. z 29. apríla 2005, ktorou sa vyhlasuje Chránené vtáčie územie Malé Karpaty, s účinnosťou od 1. 11. 2009. CHVÚ sa nachádza v k.ú. Brezová pod Bradlom na parcelách KN-C č. 628/2, 629/1, 630/2, 631, 632, 633, 634/1, 3804, 3805, 3806, 3807, 3808, 3809, 3810, 3811, 3812, 3813, 3814, 3815, 3816, 3817, 3818, 3819, 3820, 3821, 3822, 3823, 3824, 4181, 4182, 4183/1, 4183/2, 4184/1, 4184/2, 4184/3, 4185, 4186, 4187, 4188, 4198/1, 4199, 4200, 4201, 4202, 4203/1, 4204, 4205, 4206, 4 4207, 4208, 4209/1, 4209/2, 4210, 4212/1, 4214, 4215, 4216, 4217/1, 4217/2, 4217/3, 4217/4, 4218/1, 4218/2, 4218/3, 4218/4, 4218/5, 4218/6, 4219/1, 4219/2, 4219/3, 4219/4, 4220, 4221, 4222/1, 4222/2, 4222/3, 4222/4, 4222/5, 4222/6, 4223, 4224, 4225, 4226, 4227, 4228/1, 4228/2, 4228/3, 4229 a 4230. V § 2 citovanej vyhlášky je uvedený zoznam zakázaných činností, ktoré môžu mať negatívny vplyv na predmet ochrany chráneného vtáčieho územia. 
Opatrenia vyplývajúce z príslušného stupňa ochrany sú podrobne rozpísané v Koncepte riešenia územného plánu a je potrebné odcitovať zákonné opatrenia vyplývajúce z príslušného stupňa ochrany aj do záväznej časti strategického dokumentu a zakomponovať ich aj so súborom opatrení na eliminovanie negatívnych možných  vplyvov aj na územie európskeho významu a chránené vtáčie územie. 
V strategickom dokumente prezentované nové rozvojové lokality pre výrobu, služby, občiansku vybavenosť a bývanie vrátane technickej infraštruktúry nezasahujú priamo       do územia európskeho významu ani do chráneného vtáčieho územia.
	Podľa predloženého hodnotenia a doplnenia strategického dokumentu podľa časti VI.3 „Odporúčania na prepracovanie, dopracovanie, úpravu návrhu strategického dokumentu“ tohto záverečného stanoviska, územnoplánovací dokument nepredpokladá žiadne významné negatívne vplyvy na územie európskeho významu, skôr koordinovaním rôznych javov a činností v riešenom území je predpoklad skvalitnenia jednotlivých zložiek životného prostredia, ochrany prírody a krajiny.

VI. Závery

1. Výsledok procesu posudzovania (odporúčanie, neodporúčanie).

Napriek menším nedostatkom, ktoré vykazuje Správa o hodnotení strategického dokumentu a jej príloha, odporúčam tento strategický dokument schváliť po jeho doplnení a opravení v zmysle časti VI.3 „Odporúčania na prepracovanie, dopracovanie, úpravu návrhu strategického dokumentu“ tohto záverečného stanoviska.

2. Odporúčaný variant.

Príslušný orgán stanovil požiadavku variantných riešení a v Rozsahu hodnotenia to aj zdôvodnil,  spracovateľ Správy o hodnotení sa pridŕžal prílohy č. 5 k zákonu, kde v časti C.V Správy o hodnotení porovnal varianty. Uviedol do tejto časti nulový variant, teda stav, kedy by sa v meste všetko nové nedialo alebo dialo nekoordinovane, chaoticky, s nevypracovaním a neprijatím územnoplánovacieho dokumentu a porovnal ho                  so samotným strategickým dokumentom, dvoj variantným konceptom riešenia Územného plánu mesta Brezová pod Bradlom. 
Vo variante I. konceptu riešenia bolo menej pripomienok k riešeniu rozvojového dokumentu, preto odporúčame schváliť tento variant na ďalšie dopracovanie v návrhu riešenia, samozrejme so zapracovaním pripomienok z časti VI. 3 „Odporúčania                na prepracovanie, dopracovanie, úpravu návrhu strategického dokumentu“ tohto záverečného stanoviska. 
Vo variante II. konceptu riešenia, bolo viacero pripomienok a názorov dotknutých orgánov a organizácií, preto sa neodporúča tento variant dopracovávať v návrhu riešenia územného plánu.
Pri vzájomnom porovnaní oboch navrhovaných variantov, s prihliadnutím na odporúčania dotknutých orgánov, ako priaznivejší sa ukázal variant č.1, ktorý ešte dozná zmeny vyplývajúce zo zapracovania pripomienok z prerokovania konceptu a zo zapracovania podmienok z časti VI.3 „Odporúčania na prepracovanie, dopracovanie, úpravu návrhu strategického dokumentu“ tohto záverečného stanoviska, preto zárukou zostáva záväzná časť územného plánu, ktorá by mala zohľadniť všetky kritériá pre ochranu všetkých zložiek životného prostredia a regulatívmi ich špecifikovať, aby sa dosiahol stále udržateľný rozvoj v danom riešenom území, s dôrazom na ochranu územia európskeho významu, ochranu prírody a krajiny, ochranu prírodných a kultúrnych hodnôt, ochranu poľnohospodárskej pôdy a lesných pozemkov a ochranu zdravia obyvateľstva.
Za predpokladu schválenia predkladaného strategického dokumentu - územného plánu mesta vo variante I., mesto získa záväzný dokument na riešenie priestorového usporiadania a funkčného využívania územia, ktorý určuje koordináciu činností, vytvára predpoklad súladu všetkých činností v území, určuje ekostabilizačné opatrenia na zabezpečenie zachovania prírodného, historického a kultúrneho potenciálu mesta. Po doplnení strategického dokumentu je predpoklad, že Územný plán mesta Brezová pod Bradlom bude spracovaný na princípoch trvalo udržateľného rozvoja s dôrazom na zdravie ľudí.

3. Odporúčania na prepracovanie, dopracovanie, úpravu návrhu strategického dokumentu.

Predkladaný dokument nie je potrebné prepracovať, ale pre úplnosť a správnosť ho je potrebné dopracovať v textovej časti v zmysle podmienok uvedených v časti „F Návrh opatrení a podmienok na vylúčenie alebo zníženie nepriaznivých vplyvov strategického dokumentu“, určených v Odbornom posudku k strategickému dokumentu. Z posudku vyplýva nasledovné:
•	Zabezpečiť dôslednú realizáciu posudzovania vplyvov na životné prostredie aj             na úrovni následných jednotlivých projektov v súlade so zákonom tak, aby bola zabezpečená optimalizácia zvolených riešení vzhľadom na ich lokalizáciu, výberu environmentálnych technológií, časovej a vecnej  následnosti  jednotlivých realizačných krokov, ako aj vyváženosť environmentálnych, sociálnych a ekonomických aspektov realizovaných projektov. 
•	Pri rozhodovaní pri výbere projektov dôsledne sledovať aspekt trvalej udržateľnosti podporovanej aktivity a vyváženosť krátkodobých a dlhodobých vplyvov.
•	V rámci regulatív pre jednotlivé funkcie v území a druhy stavieb určiť aj regulatívy z hľadiska vplyvu na krajinu (napr. použitie určitých stavebných materiálov, typov striech, vonkajších farieb a pod.).
•	Zachovať pôvodnú krajinnú priestorovú štruktúru a líniovú nelesnú drevinovú vegetáciu.
•	Akceptovať jednotlivé prvky ÚSES na regionálnej aj miestnej úrovni, ako územia s ekostabilizačnou funkciou, nezasahovať do nich aktivitami, ktorými by bola narušená ich funkcia.
•	V rámci aktivít v navrhovaných rozvojových lokalitách nezasahovať do biotopov európskeho a národného významu a prísne dodržiavať obmedzenia vyplývajúce z podmienok stanovených vyhláškou, ktorou boli určené. 
•	Pre navrhovaný silážny žľab v záväznej časti návrhu ÚPN-M určiť záväzné  podmienky na ochranu zložiek ŽP a zdravia ľudí pred negatívnymi vplyvmi tohto zariadenia a následne zabezpečiť pravidelné monitorovanie daného územia. 
•	Pri plánovaní výstavby rodinných domov v blízkosti vodných tokov zohľadniť mapy území potenciálne ohrozených povodňami a určiť presné regulatívy pre rozsah zástavby. Zosúladiť rozvojové lokality v kontakte na hranicu záplavových území a určiť opatrenia na zníženie rizík zaplavenia novo navrhovaných lokalít.
•	Rozvojové bloky N3V a N4V z návrhu vylúčiť z dôvodu záplavového územia.
•	Návrhom opatrení zabezpečiť v lokalitách pre bývanie regulované vypúšťanie dažďových vôd zo zastavaných a spevnených plôch do vodných tokov a vytváranie retenčných nádrží pre nadlimitné dažďové vody z priemyselných areálov.
•	Zachovať a umocniť brehovú a sprievodnú vegetáciu povrchových vodných tokov v súlade s ochrannými pásmami a podmienkami stanovenými pre pobrežné pozemky. Rešpektovať pobrežné pozemky pri riešení rozvojových lokalít, vedení technickej infraštruktúry a pri výsadbe brehových porastov. Pri Baranskom,  Žriedlovom a  Priepasnianskom  potoku a potoku Štverník a U Zimákov je to 5,0 m od brehovej čiary a pri Brezovskom potoku je to 10,0 m od brehovej čiary. 
•	Pri navrhovaných protieróznych opatreniach (zatrávnenie svahov) je potrebné brať       do úvahy existenciu biotopov európskeho a národného významu, pričom na miestach, kde sa vyskytujú lúčne spoločenstvá zaradené medzi biotopy európskeho                 alebo národného významu je potrebné zachovať existujúce rastlinné spoločenstvá, keďže zmeny, ktoré by mali za následok zmenu druhového zloženia týchto biotopov by boli klasifikované ako zásah do biotopu podľa § 6 ods. 2 zákona č. 543/2002 Z.z. o ochrane prírody a krajiny v znení neskorších predpisov.
Ďalej je potrebné: 
•	Do záväznej časti strategického dokumentu zakomponovať súbor opatrení                    na eliminovanie negatívnych možných  vplyvov aj na územie európskeho významu a rovnako aj odcitovať zákonné opatrenia vyplývajúce z príslušného stupňa ochrany.
•	V celom riešenom území vrátane rekonštrukcie remízok a brehových porastov tokov, plniacich v území funkciu prirodzených biokoridorov, zamerať sa výhradne                 na stanovištne vhodné dreviny a kroviny. 
•	Určiť presnejšie regulatívy pre výrobné rozvojové lokality a zahrnúť ich do záväznej časti. Presnejšie špecifikovať, aké výrobné činnosti bude možné v daných lokalitách priemyselnej a poľnohospodárskej výroby vykonávať a aké kategórie zdrojov znečisťovania ovzdušia bude možné v navrhovaných lokalitách umiestniť. 
•	Na základe výsledkov hodnotenia zdravotných rizík (hluk, rozptylová štúdia)               pre navrhované lokality na bývanie N2B a N2BV z hľadiska ich umiestnenia na dotyku s areálom jestvujúcej živočíšnej výroby vylúčiť alebo obmedziť rozsah navrhovaných lokalít pre bývanie, alebo upraviť funkčnú náplň poľnohospodárskeho dvora v centre mesta a zosúladiť rozvojové plochy N1B a N2B s výsledkami meraní, zapracovať výsledok do hlavných výkresov a hlavne do záväznej časti a výkresu „Funkčného využitia územia...“ a navrhnúť opatrenia, aby táto funkčná plocha negatívne nevplývala na zdravie obyvateľstva v priľahlých jestvujúcich aj návrhových lokalitách určených      na bývanie.
•	Dodržať ustanovenia zákona č. 220/2004 Z.z. o ochrane a využívaní poľnohospodárskej pôdy a o zmene zákona č. 245/2003 Z.z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a zapracovať stanovisko Okresného úradu Trenčín, odboru opravných prostriedkov, referátu pôdohospodárstva do textovej a výkresovej časti strategického dokumentu.
•	Do územnoplánovacej dokumentácie doplniť do záväznej časti  “Zásady a regulatívy umiestnenia verejného dopravného a technického vybavenia územia” zariadenia civilnej ochrany a určenie povinnej výstavby týchto ochranných stavieb investormi stavieb podľa § 12 ods. 4 písm. 1) a § 12 ods. 6 písm. d) vyhlášky č. 55/2001 Z.z.                      o územnoplánovacích podkladoch a územnoplánovacej dokumentácii v nadväznosti     na § 139a ods. 10 písm. m) stavebného zákona s poukázaním na ďalšiu platnú legislatívu  (§ 4 ods. 3 a 4, § 15 ods. 1 písm. e), § 16 ods. 1 písm. e), § 16 ods. 3 a 12 zákona č. 42/1994 Zb. o civilnej ochrane obyvateľstva v znení neskorších predpisov, vyhláška č. 532/2006 Z.z. o podrobnostiach na zabezpečenie stavebnotechnických požiadaviek a technických podmienok zariadení civilnej ochrany).
•	Opraviť chybne uvedené právne normy a zákony v strategickom dokumente. Hlavne dbať na ich presné znenie. 

4. Odôvodnenie záverečného stanoviska z posúdenia strategického dokumentu.

Záverečné stanovisko je vypracované v zmysle prílohy č. 6 k zákonu ako posledný krok pred schválením strategického dokumentu. Posudzovanie strategického dokumentu je časovo obmedzený proces, ktorý by mal čo najspoľahlivejšie zistiť, opísať a vyhodnotiť priame a nepriame vplyvy navrhovaného strategického dokumentu na životné prostredie. Rovnako by mal objasniť a porovnať výhody a nevýhody návrhu strategického dokumentu vo variantných riešeniach, a to aj v porovnaní s nulovým variantom a určiť opatrenia         na ochranu životného prostredia a na záver tohto procesu vypracované záverečné stanovisko slúži ako odborný podklad pre schválenie strategického dokumentu. 
Mnohé pripomienky dotknutých orgánov boli zahrnuté a riešené už aj v prílohe – Koncepte riešenia územného plánu, preto sa považujú za splnené. Ostatné boli zahrnuté    do časti „F“ Odborného posudku (VI.3 „Odporúčania na prepracovanie, dopracovanie, úpravu návrhu strategického dokumentu“ tohto záverečného stanoviska). Po splnení vyššie uvedených pripomienok a odporúčaní na dopracovanie je  predkladaný dokument  schopný plniť tento účel, preto je odporúčané predložiť tento strategický dokument vo variante I. na schválenie. 

5. Návrh monitoringu. 

Obstarávateľ je povinný zabezpečiť sledovanie a vyhodnocovanie vplyvov schváleného strategického dokumentu na životné prostredie. Aby sa predišlo zdvojenému monitorovaniu, môže na tento účel využiť aj existujúci monitoring, ktorý v danom území pre jednotlivé zložky životného prostredia je zavedený a hlavne sa jedná o monitoring spojený s organizovanou skládkou komunálneho odpadu (ochrana povrchových                  a spodných vôd, ochrana ovzdušia, odpadové hospodárstvo, ochrana prírody...) a doplniť ho o chýbajúce prvky a zložky životného prostredia.
Hlavne je potrebné sústavne v pravidelných cykloch systematicky sledovať a vyhodnocovať jeho vplyv, vyhodnocovať jeho účinnosť a zabezpečiť odborné porovnanie predpokladaných vplyvov so skutočným stavom v území.
Ak by tieto zistenia boli negatívne, je potrebné zabezpečiť opatrenia na ich zmiernenie a prípadne zabezpečiť zmenu, doplnenie alebo prepracovanie strategického dokumentu. 
Povinnosťou mesta po schválení územnoplánovacej dokumentácie je sústavne sledovať, či sa nezmenili územno-technické podmienky a predpoklady, na základe ktorých bola navrhnutá jej koncepcia. V prípade, že došlo k zmenám, obstarávateľ zabezpečí aktualizáciu, prípadne zmeny a doplnky. Rovnako postupuje, ak dôjde k novým zmenám v ÚPN VÚC Trenčianskeho kraja, taktiež je potrebné nové skutočnosti zosúladiť  a doplniť do územného plánu mesta.  V zmysle stavebného zákona je mesto povinné v pravidelných štvorročných cykloch preskúmať schválený územný plán, či nie sú potrebné jeho zmeny alebo doplnky, alebo obstaranie nového územného plánu. 

6. Vyhlásenie sumarizujúce

a) ako boli začlenené úvahy o environmentálnych aspektoch do strategického dokumentu
Spracovaniu strategického dokumentu predchádzali kroky predpísané zákonom č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov  v znení neskorších predpisov, zákonom č. 50/1976 Zb. o územnom plánovaní a stavebnom poriadku v znení neskorších predpisov a vykonávacích predpisov. Všetky možné riziká a úvahy o environmentálnych aspektoch strategického dokumentu boli v týchto fázach zvažované a vo výsledných elaborátoch, podstatných pre jednotlivé kroky, boli vyhodnotené a vo výrokoch obstarávateľ určil, ako má spracovateľ strategického dokumentu s nimi naložiť tak, aby všetky možné riziká pre životné prostredie vrátania zdravia ľudí boli návrhom v rámci daných možností eliminované.

b) ako bola zohľadnená správa o hodnotení strategického dokumentu
Správa o hodnotení strategického dokumentu bola doplnená o hodnotenie zdravotných rizík (hluk, rozptylová štúdia) pre navrhované lokality na bývanie z hľadiska ich umiestnenia na dotyku s areálom jestvujúcej živočíšnej výroby a znovu predložená podľa zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a zákona č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov Regionálnemu úradu verejného zdravotníctva so sídlom v Trenčíne v zmysle listu č. B/2014/03050-002/H6 zo dňa 23.07.2014. Pripomienky a opodstatnené požiadavky z prerokovania Správy o hodnotení boli zapracované do strategického dokumentu. Tieto pripomienky neobsahovali také požiadavky, ktoré by mali výrazný vplyv na schválené Zadanie, ktoré by bolo potrebné znovu prerokovať a schváliť. 

c) ako boli zohľadnené stanoviská verejnosti k správe o hodnotení strategického dokumentu, výsledky uskutočnených konzultácií
Verejného prerokovania sa zúčastnil iba malý počet občanov mesta Brezová pod Bradlom. Výsledok z verejného prerokovania s verejnosťou neobsahoval žiadne pripomienky             a názory občanov, po vysvetlení a odpovediach v diskusii, nevznikli žiadne rozpory,     ktoré by vyvolali zmeny v predkladaných dokumentoch. Ostatná zainteresovaná verejnosť sa na prerokovaní neregistrovala a ani nezúčastnila. Možnosť konzultácií, okrem verejného prerokovania, kde na jednotlivé otázky obstarávateľ a spracovateľka ihneď na prerokovaní odpovedali, tiež nevyužil žiadny účastník zainteresovanej verejnosti. 

d) dôvody výberu schváleného strategického dokumentu v porovnaní s inými prijateľnými variantmi 
Pri vzájomnom porovnaní oboch navrhovaných variantov, s prihliadnutím na odporúčania dotknutých orgánov ako priaznivejší sa ukázal variant č.1, ktorý po zohľadnení všetkých kritérií pre ochranu zložiek životného prostredia stanovenými regulatívmi  špecifikuje také podmienky, aby sa dosiahol stále udržateľný rozvoj v danom riešenom území, s dôrazom na ochranu územia európskeho významu, ochranu prírody a krajiny, ochranu prírodných      a kultúrnych hodnôt, ochranu poľnohospodárskej pôdy a lesných pozemkov a ochranu zdravia ľudí.
Za predpokladu schválenia predkladaného strategického dokumentu - územného plánu mesta vo variante I., mesto získa záväzný dokument „Územný plán mesta Brezová          pod Bradlom“, spracovaný na princípoch trvalo udržateľného rozvoja s dôrazom na zdravie ľudí, s určením priestorového usporiadania a funkčného využívania územia. Koordináciou činností, vytvorí predpoklad súladu všetkých činností v území, určuje ekostabilizačné opatrenia na zabezpečenie zachovania prírodného, historického a kultúrneho potenciálu mesta.

e) informácia o opatreniach, o ktorých sa rozhodlo v súvislosti s monitoringom
Je potrebné monitorovať územie a sústavne v pravidelných cykloch systematicky sledovať a vyhodnocovať vplyv strategického dokumentu na životné prostredie, vyhodnocovať jeho účinnosť a zabezpečiť odborné porovnanie predpokladaných vplyvov so skutočným stavom v území. Využívať existujúci monitoring, ktorý v danom území pre jednotlivé zložky životného prostredia je zavedený - ochrana povrchových a spodných vôd, ochrana ovzdušia, odpadové hospodárstvo, ochrana prírody a krajiny a doplniť ho o chýbajúce prvky a zložky životného prostredia. Ak by tieto zistenia boli negatívne, je potrebné zabezpečiť opatrenia na ich zmiernenie a prípadne zabezpečiť zmenu, doplnenie           alebo prepracovanie strategického dokumentu.

7. Informácia pre schvaľujúci orgán o zainteresovanej verejnosti pri posudzovaní vplyvov strategických dokumentov.

Zákon č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov definuje zainteresovanú verejnosť         pri posudzovaní vplyvov strategických dokumentov podľa § 6a ods. 1 tohto zákona nasledovne: „Zainteresovaná verejnosť pri posudzovaní vplyvov strategických dokumentov je verejnosť, ktorá má záujem o prípravu strategických dokumentov pred ich schválením.„ A podľa § 6a ods. 2 tohto zákona uvádza nasledovné: „Medzi zainteresovanú verejnosť pri posudzovaní vplyvov strategických dokumentov patrí:
a) fyzická osoba staršia ako 18 rokov, 
b) právnická osoba, 
c) občianska iniciatíva podľa odseku 3“, v ktorom sa uvádza, že sú to fyzické osoby staršie ako 18 rokov, ktoré podpíšu spoločné stanovisko k návrhu strategického dokumentu a zastúpené sú splnomocnencom občianskej iniciatívy, oprávneným konať v jej mene.
Zainteresovaná verejnosť má podľa § 6a ods. 5 zákona právo zúčastniť sa prípravy a posudzovania vplyvov strategického dokumentu, a to až do schválenia strategického dokumentu, vrátane práva podať písomné stanovisko podľa § 6 ods. 6, § 8 ods. 8 a § 12 ods. 2 zákona, účasti na konzultáciách a verejnom prerokovaní strategického dokumentu.
Zainteresovaná verejnosť pri posudzovaní vplyvov strategického dokumentu sa zúčastnila iba zastúpením fyzických osôb, a to iba účasťou obyvateľov mesta Brezová pod Bradlom na verejnom prerokovaní Správy o hodnotení strategického dokumentu.  Na škodu veci bola veľmi malá účasť občanov a verejnosti, preto výsledok z prerokovania s verejnosťou neobsahuje názor občanov. Aj keď predkladaný dokument vyvolal diskusiu, po vysvetlení a odpovediach nevznikli žiadne rozpory, ktoré by vyvolali zmeny v predkladaných dokumentoch. Možno sa iba domnievať, že s predkladanou Správou o hodnotení strategického dokumentu súhlasia. Ostatní zástupcovia zainteresovanej verejnosti sa nezúčastnili na verejnom prerokovaní ani nepredložili žiadne písomné stanoviská v stanovenom termíne. V rámci prerokovania správy o hodnotení sa nepreukázala ani žiadna občianska iniciatíva. Zainteresovaná verejnosť nevyužila možnosť požiadať o konzultácie k strategickému dokumentu.
Príslušný orgán aj mesto postupovali v zmysle postupov predpísaných v zákone, o všetkých krokoch v posudzovacom procese bola verejnosť informovaná, o čom svedčia aj doklady o vyvesení a zvesení jednotlivých oznámení o prebiehajúcich krokoch  posudzovania strategického dokumentu. 
V dokladovej časti odborného posudku boli dodané doklady o zverejnení podľa stavebného zákona a doklady o zverejnení Oznámenia o strategickom dokumente podľa § 6 ods. 5 zákona, Rozsahu hodnotenia strategického dokumentu podľa § 8 ods. 7 zákona, o zverejnení Správy o hodnotení strategického dokumentu podľa § 11 ods. 1 zákona, o konaní verejného prerokovania podľa § 11 ods. 6 zákona, ktorý okrem iného ukladá povinnosť oznámiť verejnosti túto informáciu spôsobom v mieste obvyklým – na úradnej tabuli, aby bolo možné určiť termíny predpísané v ustanovení § 6 ods. 5, § 8 ods. 8 a § 12 ods. 2 zákona. 
Jedná sa nasledovné doklady: 
1.	Oznámenie o obstaraní strategického dokumentu Územný plán mesta  Brezová        pod Bradlom podľa stavebného zákona 
vyvesené:	17.09.2013
zvesené:	17.10.2013
2.	Verejná vyhláška z prerokovania Zadania Územného plánu mesta Brezová               pod Bradlom podľa stavebného zákona
vyvesené:	02.12.2013
zvesené:	10.01.2014
3.	Oznámenie o strategickom  dokumente Územný plán mesta Brezová pod Bradlom podľa § 6 ods. 5 zákona 
vyvesené:	26.09.2013
zvesené:	28.10.2013
4.	Rozsah hodnotenia strategického dokumentu podľa § 8 ods. 7 zákona
vyvesené:	28.10.2013
zvesené:	28.11.2013
5.	Správa o hodnotení strategického dokumentu – oznámenie podľa § 11 ods. 1 zákona
vyvesené:	13.06..2014
zvesené:	14.07.2014
6.	Správa o hodnotení strategického dokumentu  - oznámenie o verejnom prerokovaní podľa § 11 ods. 4 a 6 zákona
vyvesené:	13.06.2014
zvesené:	14.07.2014

VII. Potvrdenie správnosti údajov

1. Spracovatelia záverečného stanoviska

Návrh záverečného stanoviska vypracovala:

ADD Piešťany, s.r.o., Ing. arch.  Darina Drgoňová, Brezová 2867/ 6,  921 01  Piešťany, osoba zapísaná v zozname odborne spôsobilých osôb pre  posúdenie vplyvov na životné prostredie, vedenom MŽP SR v Bratislave, pod č. 226/98-OPV.

Záverečné stanovisko vypracovala:

Poverená pracovníčka Okresného úradu Nové Mesto nad Váhom, odboru starostlivosti       o životné prostredie  Hviezdoslavova 36, 915 41 Nové Mesto nad Váhom
Ing. Mária Kadlecová
v súčinnosti s orgánom na ochranu zdravia - Regionálnym úradom verejného zdravotníctva so sídlom v Trenčíne, Ul. Nemocničná 4,  911 01 Trenčín
poverená pracovníčka
Ing. Jozefína Bustinová, MPH
vedúca odboru hygieny životného prostredia a zdravia

2. Potvrdenie správnosti údajov podpisom oprávneného zástupcu príslušného orgánu, pečiatka

Správnosť údajov za príslušný orgán potvrdil oprávnený zástupca:

 .............................................................................
                     	       RNDr. Jozef Ševcech
vedúci odboru starostlivosti o životné prostredie
       Okresný úrad Nové Mesto nad Váhom

3. Miesto a dátum vydania záverečného stanoviska

    Nové Mesto nad Váhom, 09.10.2014